title: Iron Sheik

text: Valmistuttuaan Iron Sheik otti käyttöönsä tavaramerkit, joista hänet tänäkin päivänä tunnetaan: hän ajoi päänsä kaljuksi, kasvatti muhkeat viikset ja käytti painikenkiä, joiden kärjet olivat pystyt. Aluksi hän paini nimellä Hossein Arab ja pian hän jo voitti ensimmäisen mestaruutensa, Kanadan joukkuemestaruuden yhdessä Texas Outlaw'n kanssa.


title: Iron Sheik

text: Kuusi vuotta myöhemmin Iron Sheik löysi World Wrestling Federationin ja debytoi vuonna 1979. Ura WWF:ssä lähti nopeasti käyntiin ja hän voitti kaikkien aikojen ensimmäisen Battle Royal -ottelun, joka järjestettiin Madison Square Gardenissa, New Yorkissa. Tällä voitolla hän ansaitsi mestaruusottelun silloista hallitsevaa maailmanmestaria Bob Backlundia vastaan, joka selätti hänet myöhemmin samana iltana 30 minuuttia kestäneessä ottelussa. Tämän jälkeen hän otteli monet kerrat Chief Jay Strongbow’n ja Bruno Sammartinon kanssa, kunnes jätti WWF:n vuonna 1980.


title: Iron Sheik

text: Iron Sheik palasi pian ottelemaan NWA:n riveissä ja alkoi vasta tällöin esiintyä nimellä The Iron Sheik. Hän toi esiintyessään esille lukuisia todellisia poliittisia tapahtumia, kuten Iranin panttivankikriisin, ja amerikkalaisten vihan Irania kohtaan. Sheik siirtyi painimaan Mid-Atlantic Championship Wrestling -organisaatioon, jossa voitti promootion mestaruuden Jim Brunzellilta. Tämän jälkeen hän siirtyi Georgia Championship Wrestlingiin, jossa kävi merkittäviä otteluita Dusty Rhodesin, Dick Murdochin ja Tommy Richin kanssa. Hän myös voitti kansainvälisen TV-tittelin Ron Garvinilta.


title: Iron Sheik

text: Iron Sheik palasi WWF:ään vuonna 1983 ja haastoi Backlundin uusintaotteluun, joka pidettiin joulukuun 26. päivä 1983 Madison Square Gardenissa. Sheik tuntui hallitsevan lähes koko pitkän ottelun ajan ja saikin lopulta Backlundin "Camel Clutch" -sidontaotteeseen, ja pian Backlundin manageri Arnold Skaaland heitti pyyhkeen kehään. Backlund olisi kuitenkin vielä halunnut jatkaa ottelua ja Skaalandin ratkaisu olikin kiistanalainen. Sheikistä tuli WWF:n maailmanmestari ja hän oli uransa huipulla.


title: Iron Sheik

text: Mestarina ollessaan Iron Sheik kävi muutamia ikimuistoisia otteluita ja puolusti titteliään onnistuneesti kolme kertaa voittaen Chief Jay Strongbow'n, Pat Pattersonin ja Tito Santanan. Neljäs haastaja oli Hulk Hogan, joka voitti Iron Sheikiltä mestaruuden ottelussa, jota pidetään yhtenä kaikkien aikojen parhaimmista. Ennen kyseistä ottelua Sheikin manageri yritti lahjoa tämän murtamaan Hoganin jalan 100 000 dollarilla mutta Iron Sheik kieltäytyi, koska on muslimi. Sheik ehti olla mestarina vain 28 päivää.


title: Iron Sheik

text: Tämän jälkeen hän aloitti katkeran riidan Sgt. Slaughterin kanssa, jolle hän lopulta hävisi kuuluisassa "Boot Camp Rules" -ottelussa Madison Square Gardenissa. Sitten Iron Sheik liittoutui Nikolai Volkoffin kanssa, ja he painivat tiiminä nimeltä "Foreign Legion". Manageri "Classy" Freddie Blassien johdolla kaksikko voitti WWF:n joukkuemestaruuden U.S. Expressilta ensimmäisessä WrestleManiassa vuonna 1985. Samana vuonna hän esiintyi yhdessä monien muiden WWF-tähtien kanssa Cyndi Lauperin ""The Goonies 'R' Good Enough"" -kappaleen musiikkivideolla. Kyseinen kappale tehtiin Steven Spielbergin elokuvaan "Arkajalat", ja se oli myös osa "Rock 'n' Wrestling Connection" -musiikkialbumia.


title: Iron Sheik

text: Vuonna 1987 "Hacksaw" Jim Duggan ja Iron Sheik olivat ajelemassa WWF-tapahtuman jälkeen New Jerseyssä, kun poliisi pysäytti heidät. Duggania epäiltiin rattijuopumuksesta ja huumeiden käytöstä ja Sheikiä myös huumeiden käytöstä. Kun ajoneuvo ja miehet tutkittiin, poliisi sai selville, että Duggan oli marihuanan vaikutuksen alaisena, kun taas Sheikin verestä löytyi iso määrä kokaiinia. Pieniä määriä kokaiinia löydettiin myös autosta. Duggan sai ehdonalaista ja Iron Sheik laitettiin vuoden koeajalle. Tästä syntyi pienimuotoinen skandaali, joka johti Dugganin väliaikaiseen hyllyttämiseen ja Sheikin sopimuksen purkamiseen.


title: Iron Sheik

text: Vuonna 1988 Iron Sheik palasi WWF:ään, mutta paluu jäi lyhytaikaiseksi.


title: Iron Sheik

text: Iron Sheik sirtyi Dallasin World Class Championship Wrestling -organisaatioon vuonna 1987, jossa hän kävi useita otteluita Matt Bornea vastaan WCWA Texas Heavyweight -mestaruudesta. Hän paini kyseisessä organisaatiossa vain muutaman kuukauden, jonka jälkeen hän siirtyi vähäksi aikaa AWA:aan, jossa hän hyökkäsi Sgt. Slaughterin kimppuun kesken tämän ottelun. Tänä ajanjaksona hänen tärkein vastustajansa oli kuitenkin "Mr. USA" Tony Atlas, jonka kanssa hän oli riidoissa sekä WCCW:ssä että WWC:ssä.


title: Iron Sheik

text: Vuonna 1989 hän työskenteli lyhyen aikaa National Wrestling Alliancessa, jossa hän aloitti vihanpidon Stingin kanssa ja otteli tätä vastaan NWA World Television Championship -mestaruudesta mutta hävisi. Hän jätti promootion noin puolen vuoden päästä.


title: Iron Sheik

text: Vuoden 1991 alussa Iron Sheik palasi WWF:ään ja paini muutamassa house-show’ssa (ottelutapahtuma jota ei televisioida) ennen kuin muutti kehänimensä Colonel Mustafaksi. Sitten hän esiintyi pitkästä aikaa televisiossa, WWF Wrestling Challenge -tapahtumassa, jossa kohtasi vanhan vihollisensa Sgt. Slaughterin. Yhdessä irakilaisen General Adnanin kanssa he julistautuivat molemmat Irakin kannattajiksi Persianlahden sodassa ja aloittivat riidan Hulk Hoganin kanssa. Yllättäen Sgt. Slaughter lyöttäytyi Iron Sheikin ja Adnanin kumppaniksi, ja nämä kolme kohtasivat Hoganin ja Ultimate Warriorin vuoden 1991 SummerSlam-tapahtuman pääottelussa. Hogan ja Warrior voittivat, ja noin vuoden päästä Iron Sheik jätti jälleen WWF:n taakseen.


title: Iron Sheik

text: Myöhemmin Iron Sheik alkoi jälleen painia itsenäisesti ja lähti painikiertueelle Nigeriaan vuonna 1994. Kyseinen kiertue oli entisen painijan ja nykyisen promoottorin Chris Adamsin järjestämä ja Pepsin sponsoroima, ja siinä oli mukana entiset, nimekkäät WWF-tähdet Jimmy "Superfly" Snuka, Greg Valentine, Demolition X sekä Kevin Von Erich.


title: Iron Sheik

text: Sheikistä tuli toinen mestari "Boston Bad Boy" Tony Rumblen omistamassa Century Wrestling Alliancessa. Hän voitti tittelin Tommy Dreamerilta 21. maaliskuuta ja hävisi sen Vic Steamboatille 23. lokakuuta 1993 Wakefieldissä, Massachusettsissa.


title: Iron Sheik

text: Vuonna 1994 Iron Sheik kokeili onneaan shoot wrestlingin parissa UWF:ssä, Japanissa. Hän hävisi luovutuksella Yoji Anjohille ajassa 5 min 30 sekuntia.


title: Iron Sheik

text: Vuoden 1996 lopulla Iron Sheik palasi WWF:ään ja toimi yhdessä vanhan vastustajansa Bob Backlundin kanssa Solofa Fatun managerina, joka paini tuolloin nimellä "Sultan".


title: Iron Sheik

text: Huhtikuun ensimmäisenä päivänä vuonna 2001 järjestetyssä WrestleMania X-Seven -tapahtumassa Iron Sheik otti osaa "Gimmick Battle Royal" -otteluun, jossa oli mukana painitähtiä 1980- ja 1990-luvuilta. Hän voitti, ja yllättäen yleisö hurrasi hänelle halveksimisen sijasta. Heti voittonsa jälkeen ottelussa mukana ollut Sgt. Slaughter kävi Sheikin kimppuun ja onnistui tainnuttamaan hänet "Cobra Clutch" -sidontaotteella.


title: Iron Sheik

text: Muutamia vuosia myöhemmin Iron Sheik jatkoi painimista useissa itsenäisissä organisaatioissa, ja hän tekee satunnaisia esiintymisiä vielä tänäkin päivänä.


title: Iron Sheik

text: Vuonna 2005 Iron Sheik pääsi WWE Hall of Fameen. Tilaisuudessa hänet esitteli hänen vanha kilpailijansa Sgt. Slaughter. 11. kesäkuuta 2007 hän esiintyi RAW:n jaksossa Jimmy Snukan kanssa. 18. kesäkuuta pidetyssä show’ssa hän kysyi Vince McMahonin assistentilta Jonathan Coachmanilta, voisiko hän perustaa oman haastattelushow'n, kuten Roddy Piperin "Piper's Pit" tai Brother Loven "The Brother Love Show". Coach vastasi sanomalla, että "pidän ajatuksesta ja aion todellakin harkita sitä jonkin aikaa". Kyseistä show’ta ei kuitenkaan tehty. 13. elokuuta Iron Sheik esiintyi RAW:n jaksossa Madison Square Gardenissa, jossa pidettiin WWE:n versio American Idolista. Sheik asteli alas ramppia, ja samaan aikaan Nikolai Volkoff lauloi Neuvostoliiton hymniä. 10. maaliskuuta 2008 esitetyssä RAW:ssa nähtiin revansseja aiemmista WrestleManioista. Kyseisessä jaksossa Iron Sheik kohtasi yhdessä Nikolai Volkoffin kanssa U.S. Express-joukkueen, jota vastaan he ottelivat ensimmäisessä WrestleManiassa. Ennen ottelun alkua Jillian Hall keskeytti heidät ja tuli laulamaan Bruce Springsteenin kappaleen "Born in the U.S.A".


title: Iron Sheik

text: 2. lokakuuta 2009, Smackdownin kymmenvuotisjuhlalähetyksessä, Iron Sheik nähtiin takahuoneessa väittelemässä Sgt. Slaughterin kanssa ja tämän jälkeen auttamassa Hurricane Helmsia.


title: Iron Sheik

text: Viimeisimmän kerran Iron Sheik esiintyi RAW:ssa 16. marraskuuta 2009. Ohjelman alussa hän oli Roddy Piperin ja Luis Guzmánin seurassa ja ärsyyntyi Hulk Hoganista niin, että todisti valtaansa Hulk Hogan- ja Iron Sheik -figuureilla.


title: Iron Sheik

text:
Nuorena Iron Sheik palveli Iranin asevoimissa kaksi vuotta. Hänen vanhempi tyttärensä, Marissa Jeanne Vaziri, löydettiin kuolleena asunnostaan 5. toukokuuta 2003, vain 27-vuotiaana. Kuolinsyyksi todettiin tukehtuminen kuristamalla. Marissan poikaystävä Charles Warren Reynolds tunnusti rikoksen, ja hänelle langetettiin tuomio murhasta.
Iron Sheik asuu vaimonsa Carylin kanssa Fayettevillessä, Georgian osavaltiossa.


title: Iron Sheik

text: 1980-luvulla Iron Sheik ansaitsi noin 10 000–15 000 dollaria viikossa.


title: Alfie

text: Alfie voi tarkoittaa seuraavia asioita:


title: Lugalzaggesi

text: Lugalzaggesi, tavallisin äänneasu sumerilaisen Umman kuninkaan nimelle "Lugal-Zage-Si" (lugal-zag-ge4-si = LUGAL.ZAG.GI4.SI 𒈗𒍠𒄄𒋛; joskus lausutaan "Lugalzagesi" tai "Lugal-Zaggisi") hallitsi noin 2359–2335 eaa. tai 2296–2271 historiantutkijoiden laatiman "lyhyen kronologian" mukaan. Lugalzaggesi yhdisti koko Sumerin ja oli viimeinen Sumerin kuningas ennen seemiläisen Akkadin Sargonin nousua.


title: Lugalzaggesi

text:
Lugalzaggesia on väitetty ensimmäiseksi koko Sumerin yhdistäneeksi kuninkaaksi, mutta varmaa tämä ei ole. Lugalzaggesi kukisti Kišin Ur-Zababan, Lagašin uudistajakuninkaana pidetyn Urukaginan, Urin, Nippurin, Larsan ja Urukin, jonne siirsi pääkaupunkinsa. Lugalzaggesi hävitti Umman vanhan vihollisen Lagašin temppelialueen ja edisti omien sanojensa mukaan Sumerin hyvinvointia kaivauttamalla peltojen kastelukanavia kaikkialla muualla kuin Lagašissa.
Lugalzaggesi väitti Enlil-jumalan antaneen hänelle "ylä- ja alameren väliset alueet", ja hänen valtansa saattoi ulottua Välimereltä Persianlahdelle. Lugalzaggesi saattoi tehdäkin ryöstöretken Välimerelle. Lugalzaggesi hallitsi 25 tai 34 vuotta, eri teksteissä on ristiriitaisia tietoja. Lugalzaggesin
valta päättyi tylysti Akkadin Sargonin suorittamaan valloitusretkeen. Sargon repi Urukin muurit alas ja vei Lugalzaggesin kahleissa Nippurin Enlilin temppeliin.


title: (123456) 2000 WO137

text: (123456) 2000 WO (kirjoitetaan myös (123456) 2000 WO137) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Se löydettiin LINEAR-ohjelmalla vuonna 2000. Koska 2000 WO:n absoluuttinen magnitudi (H) on 16,0, sen läpimitta on todennäköisesti kahden ja neljän kilometrin välillä.


title: Akkadin Sargon

text:
Akkadin Sargon eli "Sargon Suuri" oli muinaisessa Mesopotamiassa asunut kuningas, joka loi suuren Akkadin valtakunnan. Sargon aloitti sotaisat valloitusretket kaapattuaan vallan kotikaupungissa Kišissä. Kun Sargon julistautui kuninkaaksi, hän otti nimen Sargon, joka tarkoittaa akkadiksi 'oikea kuningas'. Sargon hallitsi lyhyen kronologian mukaan 2334–2279 eaa.,
Sargonin akkadilainen armeija oli tehokkaampi kuin sumerilaisten, ja siksi Sargon kukisti Sumerin kuninkaaksi julistautuneen Lugalzaggesin.


title: Akkadin Sargon

text: Sargonin ensimmäinen hallituskaupunki Kiš oli seemiläis-sumerilainen keskus, joka oli ollut monen aiemman lyhytikäisen monta kaupunkia käsittäneen valtion keskus. Sargonin noustessa valtaan Sumerin oli yhdistänyt sumerilainen Umman kaupungin kuningas Lugalzaggesi.


title: Akkadin Sargon

text: Sargonin kerrotaan olleen syntyjään ylipapittaren lapsi, joka oli laskettu asfaltilla tiivistetyyn koriin Eufratin vietäväksi. Sieltä hänet pelasti eräs puutarhuri. Tämäntyyppistä tarinaa kerrotaan myös Raamatussa Mooseksen varhaislapsuudesta. Aikuisena Sargon nousi Kišin kuninkaan Urzababan juomanlaskijaksi ylimystöön. Jonkin ajan kuluttua Sargon kaappasi vallan ottaen nimen Sargon (akkadiksi "Šarru-Keenu" tai "Šarru-kin", 'oikea kuningas' tai 'laillinen kuningas'), joka tarkoittaa 'oikea kuningas'.


title: Akkadin Sargon

text: Sargonin tehokas armeija sai voittoja taistelukentillä. Tämän uskotaan johtuneen siitä, että Kišin seemiläisillä sotajoukoilla oli aseistus sumerilaisia liikkuvampaa ja kevyempää. Akkadilaisten menestys perustui mm. jousiin ja tehokkaisiin armeijoihin sekä nopeisiin sotavaunuihin.


title: Akkadin Sargon

text: Sumerilaisten aseistus oli huonoa; heillä oli hitaita sotavaunuja ja keihäitä sekä sotakirveitä aseina. Sumerilaisilla oli raskaita kilpirivien suojaamia hopliittifalangeja ja nelipyöräisiä sotavaunuja, pitkiä keihäitä, kilpiä ja vaunuja. Kišin seemiläisillä oli jousia, nuolia, tapparoita ja sotakirveitä.


title: Akkadin Sargon

text: Sargon kertoo savitaulussaan vallannensa Elamin idässä, Subartun pohjoisessa, Amurrun idässä ja kastelleensa jalkansa ”alisessa meressä”. Sargon pyrki valloituksillaan turvaamaan kauppareitit Mesopotamiaan.


title: Akkadin Sargon

text: Ensin Sargon kukisti eteläisen Mesopotamian eli Sumerin, jota hallitsi Urukista käsin alkujaan Ummasta kotoisin ollut Lugalzaggesi. Sargon vangitsi Lugalzaggesin ja kuljetutti hänet näytteille kahleisiin Nippuriin Enlilin temppeliin kansan nähtäväksi.


title: Akkadin Sargon

text: Sargon valtasi itäisen Lounais-Iranissa sijaitseva Elamin, joka oli Mesopotamian vihollinen. Akkadilainen kuningas otti haltuunsa myös Persianlahden Tilmunin saaren, joka on luultavasti nykyinen Bahrain.


title: Akkadin Sargon

text: Sargon suuntasi valloitusretkensä pohjoiseen ja ulotti valtansa Assyriaan eli Subartuun ja Syyriaan Aleppon lähellä sijaitsevaan Eblaan asti.


title: Akkadin Sargon

text: Sargon valtasi läntisessä Pohjois-Irakissa sijainneen Marin, Libanonin Amanusvuoret, joilta sai setripuuta, sekä Etelä-Turkin Taurusvuoret, joilta sai hopeaa. Laivasto valtasi kuparilähteen Kyproksen.


title: Akkadin Sargon

text: Sargon perusti oman pääkaupungin Akkadiin luultavasti Sipparin ja Kišin välille. Aikaisemmin oltiin sitä mieltä, että vasta Sargon olisi aloittanut Mesopotamian alueen laajenemisen, mutta nyt ollaan sitä mieltä, että Sargon jatkoi siitä, mihin Lugalzaggesi jäi. Myös Lugalannemudu (2490–2400 eaa.) oli valloittanut suuren valtakunnan. Aikaisemmin suurkuninkaita kutsuttiin ”Kišin kuninkaiksi”, mutta Sargon I Suuri julistautui ”neljän maailmanäären kuninkaaksi”. Akkadia pidetään ensimmäisenä aitona valtiona Lähi-idässä. Sargon siirsi pääkaupungin Akkadiin eli Agadeen, joka oli alussa vain pieni kylä. Sargon loi ensimmäisen pysyvän, kasarmeihin sijoitetun armeijan, joka oli noin 5 400 miehen vahvuinen.


title: Akkadin Sargon

text: Akkadin valtakunta merkitsi lopun alkua sumereille ja seemiläisten esiinmarssia. Akkadin kielestä tuli Mesopotamian virallinen kieli. Nuolenpääkirjoitus sovellettiin kokonaisuudessaan akkadiin. Mesopotamian kulttuurista tuli kaksikielinen. Sumerilaiset eivät olleet lainkaan kuuliaisia Akkadin alamaisia, vaan kapinoivat. Sargon yritti turhaan istuttaa Sumeriin pääjumala Dagania. Kuningas hankki suurtiloja ja edisti merikauppaa. Sargon arvosti Sumerin korkeata kulttuuria.


title: Akkadin Sargon

text: Sargon kukisti kapinoita vanhoilla päivillään kaikkialla maassaan ja muun muassa Subartussa.


title: Sargon I

text: Sargon I (kirjoitettu myös Šarru-kīn I ja Sharru-ken I) toimi Vanhan Assyrian valtakunnan kuninkaana. Hänen hallitusajastaan on paljon epävarmuutta, hänen valtakuntansa kukoisti noin vuonna 1850 eaa. Hänen valtakaudestaan on säilynyt hyvin vähän yksityiskohtia, mutta vaikuttaa siltä että hänellä oli kyky ylläpitää hyviä kauppayhteyksiä Kappadokiaan.


title: Samsung i7500

text: Samsung i7500, tunnetaan joissain maissa myös nimellä Samsung Galaxy, on Samsungin ensimmäinen Android-käyttöjärjestelmää käyttävä älypuhelin. Se julkistettiin Suomessa vuoden 2009 syyskuussa.


title: Samsung i7500

text: I7500 on 3.5G-älypuhelin jossa on nelitaajuuksinen GSM ja kolmitaajuuksinen HSDPA(900/1700/2100) nopeudella 7,2Mbps. Puhelimessa on 3,2-tuumainen AMOLED-kosketusnäyttö, 5 megapikselin kamera automaattitarkenuksella ja LED-salamalla sekä digitaalinen kompassi. Toisin kuin ensimmäisessä Android-puhelimessa HTC Dreamissa, i7500:ssa on 3,5mm kuulokeliitäntä.


title: Samsung i7500

text: Puhelimessa on useita Googlen Mobile-palveluita, kuten Google-haku, Gmail, YouTube, Google-kalenteri ja Google Talk. Puhelimen GPS:n avulla voi käyttää Google Mapsin ominaisuuksia kuten oman sijainnin näyttäminen, Google Latitude ja Street View. Puhelin pystyy toistamaan MP3-, AAC- (myös iTunes Plus -lataukset) ja WMA-äänitiedostoja sekä H.264-videotiedostoja. Betaversio Spotify-musiikkipalvelusta on saatavilla Android Marketista.


title: Samsung i7500

text: Samsung on saanut runsaasti kritiikkiä Galaxy-käyttäjiltä päivitysten puutteen vuoksi. Päivitysten puolesta on aloitettu vetoomus, jonka on allekirjoittanut yli 7600 henkilöä.


title: Inuiittikoira

text: Inuiittikoira ("Northern Inuit Dog") on englantilainen koirarotu. Nimestään huolimatta sillä ei ole mitään tekemistä perinteisten rekikoirien kanssa, vaan se kehitettiin tarkoituksena luoda mahdollisimman paljon sutta muistuttava rotu.


title: Inuiittikoira

text: Inuiittikoira on kookas, voimakasrakenteinen ja atleettinen olematta kuitenkaan erityisen nopearakenteinen. Runko on hieman korkeuttaan pidempi (10:9), ja raajojenpituus on hieman enemmän kuin rungon kokonaissyvyys. Koira ei saisi olla liian raskas- eikä liian kevytluustoinen.


title: Inuiittikoira

text: Ei kovin leveä. Hieman kupolimainen kallo. Kuono hieman kalloa pidempi. Musta kirsu (myös ns."talvikirsu" hyväksytään). Leikkaava purenta.


title: Inuiittikoira

text: Soikionmuotoiset, eteenpäinsuuntautuneet ja hieman viistosti asettuneet. Mikä tahansa väri tai väriyhdistelmä hyväksytään, esimerkiksi toinen sininen ja toinen ruskea.


title: Inuiittikoira

text: Pystyt ja melko korkealle asettuneet, mutta eivät kovin suuret.


title: Inuiittikoira

text: Melko korkealle asettunut, kintereeseen ulottuva häntä. Häntä seisoessa alas laskeva mutta liikkeessä saa nousta ylälinjan tasolle. Kiertynyt häntä ei hyväksyttävä. Etujalat: tassut pyöreät. Pystyt välikämmenet mutta hyvin liikkeessä joustavat. Takajalat: tassut soikeanmuotoiset, saattaa olla viisi varvasta ja kinnerkynsi-kynnet sallittu(On tapauksia joissa koirilla on jopa kaksi kinnerkynttä vierekkäin).


title: Inuiittikoira

text: Tiheä, kaksinkertainen, hieman karhea. Runsaat kaulus- ja housukarvat. Tuuhea häntä.


title: Inuiittikoira

text: Urokset vähintään 63,5 cm ja nartut vähintään 56 cm korkeita. Koiran kokonaistasapaino kokoa tärkeämpi.


title: Inuiittikoira

text: Puhtaanvalkoinen tai mikä tahansa harmaan ja soopelin sävy aina mustaan asti. Valkoinen naama ja tumma maski hyväksytään, mutta värin vaihtumista ei.


title: Inuiittikoira

text: Kiertyvä häntä. Pitkä, pehmeä tai silkkinen karvapeite. Laikukas eli pinto tai mustaruskea väritys.


title: Inuiittikoira

text: Inuiittikoira on pystykorvaesi-isiensä tapaan ystävällinen mutta itsepäinen ja erittäin aktiivinen. Ei missään nimessä saa olla aggressiivinen tai osoittaa minkäänlaista puolustusviettiä. Se on älykäs, itsenäinen ajattelija, mikä tekee siitä montaa kuuliaisempaa rotua haasteellisemman koulutettavan. Se tulee hyvin toimeen lasten kanssa, mutta se on nuorena riehakas minkä vuoksi sitä ei tule jättää yksin heidän kanssaan kuten ei mitään muutakaan rotua. Se on erittäin uskollinen ja muodostaa läheisen siteen omistajansa ja perheensä kanssa. Tulee hyvin toimeen muiden koirien kanssa ja helposti alistuu haastettaessa.


title: Inuiittikoira

text: Eroahdistus on rodulla yleinen ongelma jos se jätetään yksin ja vahtimatta liian pitkäksi aikaa, mikä johtaa tuhoisaan ja toisinaan myös itsetuhoisaan käytökseen. Tämän vuoksi on usein parempi että sen seurana on toinen koira. Sosiaalistaminen tulee aloittaa aikaisin. Rodun älykkyyden huono puoli on se, että se ei tottele omistajaansa pelkän kuuliaisuuden vuoksi vaan vaatii muita rotuja enemmän motivoivaa, palkitsemiseen perustuvaa koulutusta.


title: Inuiittikoira

text: 1980-luvun lopulla rodun perustaja Eddie Harrison risteytti useita taustoiltaan tuntemattomia sekarotuisia löytökoiria siperianhuskyn, alaskanmalamuutin ja saksanpaimenkoiran kanssa. Jalostuksen tarkoituksena oli saada aikaan rotu joka muistutti ulkomuodoltaan sutta, mutta jolla oli ystävällisempi ja koulutettavampi kesykoiran luonne. Tästä huolimatta tyypillisten pystykorvien tapaan inuiittikoiralla on alkukantaisempi luonne kuin monilla muilla roduilla eikä sitä suositella kokemattomille omistajille.


title: Inuiittikoira

text: Vuosien aikana monet ihmiset ovat lähteneet rodun alkuperäisestä järjestöstä "Northern Inuit Society'stä" muodostaakseen omia yhdistyksiä. Näihin lukeutuvat "The Inuit Dog Association", "The British Inuit Dog Club" ja "The Utonagan Society", joista viimeisimpänä mainittu on myös jakautunut nykyisin kahdeksi eri järjestöksi. Suuremmat järjestöt kuten Britannian Kennelklubi eivät ole hyväksyneet yhtäkään näistä yhdistyksistä.


title: Inuiittikoira

text: Inuiittikoiria oli kuitenkin esillä maaliskuun 2008 Crufts-näyttelyssä, missä ne voittivat kaikkien aikojen ensimmäisen canicross-tapahtuman. Kaksi rodun edustajaa sijoittuivat kilpailussa 1:seksi ja 6:neksi. Vaikka inuiittikoiran kotimaan kennelklubi ei ole virallisesti hyväksynyt sitä, se rekisteröidään kennelklubin alaisessa seurakoiraklubissa, minkä vuoksi se voi osallistua joihinkin tapahtumiin kuten agilityyn ja tottelevaisuuskoulutukseen. Se ei kuitenkaan pääse rekikoira- eikä kärrynvetotapahtumiin, koska niihin saavat osallistua vain kennelklubin virallisesti hyväksymät rodut. Inuiittikoira tuli julkisuuteen tultuaan valituksi useiden alkukantaisten rotujen joukosta HBO:n sarjaan Game of Thrones jossa niitä kuvattiin 1. tuotantokaudella. Suomeen tuli ensimmäinen ja toistaiseksi ainoa puhdasrotuinen Inuiittikoira vuonna 2010 nimeltään Pawnee Tsu'Tey.


title: Inuiittikoira

text: Pääosin suhteellisen terve rotu. Joitain geneettisiä sairauksia on kuten perinnöllinen harmaakaihi, lonkkavika ja epilepsia, joiden kaikkien varalta se pitäisi testauttaa ennen jalostuskäyttöä. Englannin inuiittikoirayhdistys, "Northern Inuit Society" tarkistuttaa kaikki jalostukseen käyttämänsä koirat lonkkien osalta. Järjestöllä on myös oma rekisteröintinsä jolloin pennun mukana tulee sukutaulu ja vanhempien terveystulokset.


title: Paavo Rekula

text: Paavo Einari Rekula (7. heinäkuuta 1907 Messukylä) oli suomalainen pesäpalloilija.


title: Paavo Rekula

text: Paavo Rekula pelasi kautta aikain ensimmäisessä Itä-Länsi -ottelussa 1932. Ulkopelipaikkana oli sieppari. Rekulan seura oli aluksi Toijalan Vauhti, sittemmin Toijalan Pallo-Veikot, jonka riveissä hän saavutti SM-hopeaa 1939. Rekula on TPV:n kunniajäsen.


title: (222222) 2000 FK15

text: (222222) 2000 FK (kirjoitetaan myös (222222) 2000 FK15) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Se löydettiin LINEAR-ohjelmalla vuonna 2000. Koska 2000 FK:n absoluuttinen magnitudi (H) on 15,6, sen läpimitta on todennäköisesti kahden ja viiden kilometrin välillä.


title: Apso do-kyi

text: Apso do-kyi on tiibetiläinen koirarotu. Sen toinen nimitys "kinnaurinlammaskoira" on hieman harhaanjohtava, sillä Kinnaurin alue kuuluu Intiaan. "Apso" tarkoittaa sekä viiksiä että karvaista, ja "do-kyi" sidottua koiraa.


title: Apso do-kyi

text: Nimensä mukaisesti rotu on todella karvainen, ja sillä on pitkänomainen runko. Korvat ovat riippuvat ja häntä kiertyvä. Eturaajat ovat takaraajoja lyhyemmät.


title: Apso do-kyi

text: Apso do-kyi kuuluu tiibetiläiseen apso-tyyppiin, joka on hyvin vanha. Sen sukulaisia ovat pienikokoinen lhasa apso, keskikokoinen tiibetinterrieri ja paimenkoirarotu Anda po-kyi. Do-kyi on rotutyypin kookkain edustaja, ja sitä on käytetty paimentolaisleirien ja maatilojen vahtikoirana.


title: Apso do-kyi

text: Apsos


title: Klaus Karvonen

text: Klaus Johannes Karvonen (6. syyskuuta 1911 - 1954) oli suomalainen pesäpalloilija.


title: Klaus Karvonen

text: Voimistelunopettaja Klaus Karvonen oli Riihimäen Pallonlyöjäin perustajajäsen ja hallitsi sekä lyöntipelin että polttajan taidot. Suomen mestaruuden "Klasu" voitti 1933 ja kolmesti hän oli voittamassa hopeaa. Itä-Länsi -ottelussa Karvonen esiintyi viisi kertaa 1932-39. Myös hänen veljensä Valfrid kuului RPL:n edustusmiehistöön.


title: Klaus Karvonen

text: Klaus Karvonen toi eniten juoksuja vuosien 1931 ja 1932 SM-sarjassa.


title: Arvo Lukala

text: Arvo Hjalmar Lukala (17. heinäkuuta 1903 Turku - 1956 Turku (vuoteen 1936 "Lundén") on taidemaalari, mainospiirtäjä ja graafikko. Lukala teki öljyväri- ja guassimaalauksia, piirustuksia ja grafiikkaa.


title: Arvo Lukala

text: Lukalan tuotantoon kuuluu Aleksis Kiven kuvituksia, mainoksia, sarjakuvia ja heraldiikkaa. Hänen töitään oli ensi kertaa esillä Turussa 1925.


title: Arvo Lukala

text: Arvo Lukalan poikia ovat lavastaja Juha Lukala sekä muotisuunnittelija ja kuvataiteilija Esa Lukala.


title: Centralin hallintoalue (Ghana)

text: Central on yksi Ghanan kymmenestä hallintoalueesta. Se sijaitsee Atlantin rannalla toisin kuin esim. Ashanti. Hallintoalueen pääkaupunki on Cape Coast.


title: Centralin hallintoalue (Ghana)

text: Central jakautuu 17 piirikuntaan, ne ovat:


title: Cessnockin metroasema

text: Cessnock on Glasgow'n metron asema Cessnockin kaupunginosassa lähellä Clyde-joen rantaa. Asema on avattu muun metrojärjestelmän tavoin vuonna 1896 ja uudistettu 1970-luvun lopulla. Se on Kelvinhallin lisäksi järjestelmän ainoa asema, jonka alkuperäinen sisäänkäyntirakennus on edelleen käytössä. Asemalle ei myöskään ole asennettu liukuportaita.


title: Cessnockin metroasema

text: Cessnockin aseman lähellä sijaitsevat muun muassa Glasgow Science Centre ja Scottish Exhibition and Conference Centre (SECC). Lisäksi lähistöllä ovat BBC Scotlandin ja STV:n studiot.


title: Gaddinmastiffi

text: Gaddinmastiffi on intialainen koirarotu. Se on vuorikoira, joka on alun perin Pohjois-Intiasta, varsinkin Himalajan seudulta.


title: Gaddinmastiffi

text: Gaddinmastiffi on ketterä ja voimakas molossityyppinen vuoristokoira, jota voi erehtyä luulemaan ensinäkemältä tiibetinmastiffiksi. Se on kuitenkin suurinta osaa muista mastiffeista hoikempi, atleettinen, syvärintainen ja lihaksikas. Se kykenee suureen nopeuteen ja sen sisukkuutta arvostetaan. Häntä kiertyy selän ylle. Korvat yleensä typistetään, vaikka joillekin yksilöille ne jätetään luonnollisiksi.


title: Gaddinmastiffi

text: Rodusta on kaksi muunnosta: lyhytkarvainen ja yleisempi, paksuturkkisempi pitkäkarvainen. Viimeksi mainitun karva on lyhyttä rungossa mutta pitkää rinnassa, raajoissa ja hännässä. Vaikka joillain yksilöillä on pienet valkoiset merkit, gaddinmastiffi on tavallisesti yksivärinen. Yleisin väritys on vaalea kermasta fawniin ja keltaiseen, mutta myös brindlejä, ruskeita ja laikukkaita koiria esiintyy.


title: Gaddinmastiffi

text: Urokset ovat 56-78,7 cm korkeita ja painavat 40–45 kg. Nartut ovat 50,8–71 cm korkeita ja painavat 35–40 kg. Koko vaihtelee suuresti, mutta tavallisin on 63,5 cm.


title: Gaddinmastiffi

text: Gaddinmastiffi on vaiston varassa toimiva, tyyni ja omistajiaan kohtaan ystävällinen koira. Siitä saa miellyttävän perhekoiran kunhan se vain sosiaalistetaan oikein. Reviiritietoisuutensa ja varautuneisuutensa takia se voi silti olla melko aggressiivinen muita koiria ja vieraita ihmisiä kohtaan. Nykyisin sitä käytetään lähinnä karjan ohjaamiseen ja omistajansa omaisuuden suojeluun, mutta toisinaan myös koiratappeluihin.


title: Gaddinmastiffi

text: Tämä muinainen molossi on kotoisin Pohjois-Intiasta, lähinnä Himalajalta Himachal Pradeshin alueelta. Sitä kutsutaan myös nimillä "intianpantterikoira" ja "mahidantinmastiffi", joista ensiksi mainittu viittaa sen kykyihin ja jälkimmäinen sen alkuperään. Vaikka alun perin se jalostettiin metsästyskoiraksi, paikallisen gaddi-heimon paimenet käyttävät sitä nykyisin apunaan. Rotu on tarpeeksi vahva torjumaan lumileopardien hyökkäyksiä ja tarpeeksi älykäs paimentamaan kaduille karanneita lampaita ja vuohia takaisin aitauksiinsa.


title: Gaddinmastiffi

text:
Asurin maharadza Mahidantin Meerutista uskotaan jalostaneen gaddinmastiffin metsästystarkoitukseen käyttäen seuraavia rotuja:
1) Villit dingomaiset mastiffityyppiset paariakoirat. Ne polveutuivat massiivisesta "hyrkaniankoirasta" ja niitä esiintyi Jamuna Khaderin alueella.
2) Tiibetinmastiffin "sha-khyi"-taistelulinja.


title: Gaddinmastiffi

text: Gaddinmastiffi muistuttaa alueen muita rotuja ja kuuluu keskiaasialaisten koirien kevyempään linjaan. Sitä käytettiin aiemmin panttereiden ja muun suurriistan jäljittämiseen ja nujertamiseen, vaikka nykyisin sillä ei enää metsästetä. Rotua esiintyy pääasiassa Intian alueella, mutta myös Pakistanissa on pieni populaatio. Siihen on siellä kuitenkin sekoittunut paljon bully kuttan ja saksanpaimenkoiran verta.


title: Cape Coast

text:
Cape Coast, fanteksi "Oguaa", on kaupunki Ghanassa. Se on Centralin hallintoalueen pääkaupunki. Kaupungin tunnus on rapu.
Kaupungissa oli vuonna 2000 asukkaita 82 291.


title: Cape Coast

text: Portugalilaisten hallitessa kaupunkia sen nimi oli Cabo Corso. Englannin vallan aikaan sen nimeksi tuli Cape Coast. Kaupunkiin perustettiin yliopisto vuonna 1950.


title: Eddy Maillet

text: Eddy Allen Maillet (19. lokakuuta 1967, Seychellit) on seychelliläinen jalkapallotuomari. Maillet on tuominnut mm. Etelä-Afrikan MM-kilpailuissa sekä useissa Afrikan sisäisissä kilpailuissa. Hän puhuu englantia, kreolia ja ranskaa. Hän tuomitsi ensimmäisen kansainvälisen ottelun Mosambikin ja Madagaskarin välillä kesäkuussa 2001.


title: Volcher Coiter

text: Volcher Coiter, myös Coyter tai Koyter (1534 Groningen, Alankomaat – 2. kesäkuuta 1576 Brienne-le-Château) oli alankomaalainen tiedemies, joka tutki eläinten anatomiaa ja perusti vertailevan osteologian tutkimushaaran.


title: Volcher Coiter

text: Coiter opiskeli Italiassa ja Ranskassa aikansa kuuluisien opettajien, muun muassa Ulysses Aldrovandin, Gabriele Falloppion, Bartolomeo Eustachin ja Guillaume Rondeletin johdolla. Vuonna 1569 Coiter nimitettiin Nürnbergin kaupunginlääkäriksi. Hän osallistui kenttälääkärinä Ranskaa vastaan käytyyn sotaan Johann Kasimirin joukoissa, ja kuoli Champagnessa armeijan vetäytymisvaiheessa.


title: Volcher Coiter

text: Coiter suoritti 1570-luvulla kokeita kananpojilla. Hän seurasi päivittäin kanan alkion kehitystä munassa, ja kuvasi tarkasti munahampaan ja alkiolevyn rakenteen, sekä koko alkionkehityksen prosessin. Tutkimus oli aikanaan vallankumouksellinen, koska Coiter kuvaili vain sen, minkä omin silmin näki, eikä antanut Aristoteleen ajoilta periytyvien ennakkoluulojen sokaista itseään.


title: Volcher Coiter

text: Coiterin julkaisuja ovat "Externarum et Internarum Principalium Humani Corporis Partium Tabulae" (1573) ja "De Avium Sceletis et Praecipius Musculis" (1575). Hän luokitteli linnut niiden muodon ja ruumiinrakenteen mukaan, ja kehitti varhaisen kaksijakoisen luokittelun. Coiter kuvasi ensimmäisenä aivokalvontulehduksen.


title: Poikkeus vahvistaa säännön

text: Poikkeus vahvistaa säännön on keskiaikaisesta oikeudenkäytöstä periytyvä periaate, jonka mukaan säännön tarkasti määritellyt poikkeukset tukevat kyseistä sääntöä täsmentämällä epäsuorasti sen sovellusalan. Kyseessä on lyhennetty muoto alkuaan latinankielisestä sanonnasta "exceptio firmat regulam in casibus non exceptis" (”poikkeus vahvistaa säännön tapauksissa joita ei ole merkitty poikkeuksiksi”). Sanonnasta on paljossa käytössä pudonnut tärkeä loppuosa pois, mikä aiheuttaa tulkintaongelmia. Tulkintaa on vaikeuttanut myös se että kontekstin puuttuessa sääntöjen on katsottu tarkoittavan säännönmukaisuuksia. Alkuaan kyse on kuitenkin ollut ns. stipulatiivisista sääntömääritelmistä, jotka eivät kuvaa maailmaa vaan ovat enemmän tai vähemmän mielivaltaisia teknisiä rajanvetoja. Arkisiin käyttöyhteyksiin on kiteytynyt sinänsä järjetön tulkinta, jonka mukaan jokaisella säännöllä on muka oltava poikkeus ("ei sääntöä ilman poikkeusta"). Tältä pohjalta sanontaa käytetään joskus jopa jonkin säännön rikkomisen oikeutuksena.


title: Poikkeus vahvistaa säännön

text: Sanonta on kuitenkin saanut täysin järkevän uuden tulkinnan esimerkiksi sosiaalipsykologisissa yhteyksissä. Tällöin viitataan siihen, että kaikissa yhteisöissä on kirjoittamattomia lakeja ja sääntöjä, joita kaikki ikään kuin yhteisestä sopimuksesta tiedostamattaan noudattavat mutta joiden olemassaolon huomaa vasta poikkeuksellisen käyttäytymisen kautta. Jos esimerkiksi keskustelukumppanisi tuo puhuessaan kasvonsa epätavallisen lähelle, niin huomaat, että on olemassa puhe-etäisyyttä säätelevä kohteliaisuusnormi, jota parhaillaan rikotaan. Tällöin poikkeava käytös herättää tietoisuuden säännön olemassaolosta.


title: Poikkeus vahvistaa säännön

text: Sanonnan alkuperää on etsitty roomalaisesta oikeudesta ja viitattu Ciceron v. 56 eaa. pitämään oikeuspuheeseen ("Pro Balbo"), jossa hän puolustaa hispanialaissyntyisen Lucius Cornelius Balbuksen Rooman kansalaisuutta. Balbukselle myönnetty kansalaisuus oli kyseenalaistettu vetoamalla siihen, että tämä ei ollut yleisesti hyväksytty käytäntö. Cicero todistelee päinvastaista viitaten siihen, että useisiin gallialaisheimojen kanssa tehtyihin liittosopimuksiin sisältyy nimenomainen poikkeusklausuuli, joka sulkee kyseiset heimot Rooman kansalaisuuden ulkopuolelle. Tästä hän johtaa seuraavan periaatteen: "Mutta jos poikkeuksesta aiheutuu ettei johonkin ole lupaa, on pakko päätellä että missä poikkeusta ei ole, siinä ei ole kieltoakaan" ("Quod si exceptio facit ne liceat, ubi non sit exceptum, ibi necesse est licere"). Koska Balbuksen tapauksessa tällaista nimenomaista kieltoa ei ollut, ei ollut Ciceron mukaan estettä kansalaisuudellekaan.


title: Poikkeus vahvistaa säännön

text: Ciceron lausuma sisältää sen liberaalin periaatteen, että mitä ei ole erikseen kielletty on katsottava sallituksi. Tämä periaate periytyi myös keskiajan juridiikkaan maksiimina "poikkeus vahvistaa säännön tapauksissa joita ei ole merkitty poikkeuksiksi" ("exceptio firmat regulam in casibus non exceptis"). Tietysti säännön määritelmään oikeastaan kuuluu, ettei sillä ole poikkeuksia, mutta tässä ei liikutakaan säännönmukaisuuksien alueella. Tässä on kysymys lain stipulatiivisesta voimasta, jonka perusteella asetetaan sääntö ja todetaan eksplisiittisesti sen poikkeukset. Tällöin sääntö pysyy sääntönä poikkeuksista huolimatta. Oikeastaan eksplisiittisesti mainitut poikkeukset vahvistavat tai tukevat sääntöä siinä mielessä, että säännön sovellusala täsmentyy. Logiikaltaan tämä vertautuu oletusarvoiseen default-sääntöön, jota sovelletaan, jos muut, spesifimmät säännöt ("poikkeukset") eivät sovellu.


title: Poikkeus vahvistaa säännön

text: Alkuperäisen sanonnan loppuosa "... tapauksissa joita ei ole merkitty poikkeuksiksi" on paljossa käytössä typistynyt pois, ja näin ollen tulkinta on entisestään vaikeutunut. Jokapäiväisessä käytössä "poikkeus vahvistaa säännön" -sanontaa toistellaan papukaijamaisesti samalla ihmetellen, mitähän se tarkoittaa. Arkitulkinnaksi on kiteytynyt väite, jonka mukaan jokaisella säännöllä on oltava poikkeus ("ei sääntöä ilman poikkeusta"), mikä puolestaan on tuottanut järkeilyä, jonka vakavuuden asteesta ei aina voi olla varma.


title: Poikkeus vahvistaa säännön

text: Sanonta typistetyssä muodossaan on myös saanut täysin järkevän uuden merkityksen kielellisen ja muun yhteisöllisen käyttäytymisen tutkimuksessa. Ihminen ei opi äidinkieltään kieliopista vaan mallioppimisen kautta kaiken muun sosiaalistumisen yhteydessä. Hänen omaksumansa kielelliset normit ovat suurimmaksi osaksi tiedostamatonta tekijäntietoa. Arkitilanteessa kielenkäyttäjä tulee tietoiseksi näistä kirjoittamattomista säännöistä ja puhetavoista sen kautta että joku rikkoo niitä puhumalla väärin, poikkeuksellisesti. Yhteisöllisessä käyttäytymisessä yleensäkin noudatetaan – ikään kuin yhteisestä sopimuksesta – kirjoittamattomia lakeja ja sääntöjä, joiden olemassaolosta ihminen tulee tietoiseksi vasta sen kautta että niitä rikotaan. Tällaiset tiedostamattomat säännöt ovat olleet ennen kaikkea etnometodologien ja keskusteluntutkijoiden kiinnostuksen kohteena. Ihmisten välistä vuorovaikutusta säätelevät monet kirjoittamattomat säännöt, joista ihmisellä ei ole aavistustakaan ennen kuin joku käyttäytyy poikkeuksellisesti. Jos esimerkiksi keskustelukumppanisi ei katso sinua silmiin tai tuo puhuessaan kasvonsa epätavallisen lähelle, niin huomaat, että on olemassa silmäkontaktia ja puhe-etäisyyttä sääteleviä kohteliaisuusnormeja, joista tulet tietoiseksi vasta sen kautta, että niitä puhetilanteessa rikotaan.


title: Patrick J. Lynch

text: Patrick James Lynch (s. 14. marraskuuta 1953 Monterey, Kalifornia) on yhdysvaltalainen kirjailija, taiteilija, valokuvaaja ja tiedekirjojen kuvittaja.


title: Patrick J. Lynch

text: Lynch opiskeli biologiaa Southern Connecticut State Universityssa New Havenissa. Hän on työskennellyt 35 vuotta Yale School of Medicinessä Yalen yliopistossa, ensin valokuvaajana ja lääketieteellisten julkaisujen kuvittajana, sitten johtajana ja suunnittelijana yliopiston erilaisissa tekniikkaan ja tietojenkäsittelyyn liittyvissä organisaatioissa. Tällä hetkellä Lynch toimii yliopiston Tietojenkäsittelypalveluiden Web Architecture-osaston johtajana.


title: Patrick J. Lynch

text: Lynch on ollut kirjoittamassa ja kuvittamassa lukuisia teoksia tietojenkäsittelyn, lääketieteen ja lintutieteen aloilta. Hänen maineikkaimpia töitään ovat "Web Style Guide" yhdessä Sarah Hortonin kanssa, sekä "Field Guide to North Atlantic Wildlife" (2005) ja "Manual of Ornithology" (1993) yhdessä Noble S. Proctorin kanssa.


title: Patrick J. Lynch

text: Lynch on palkittu useilla kansallisilla tiedepalkinnoilla. Hänen puolisonsa on Susan E. Grajek. He asuvat North Havenissa Connecticutissa.


title: Dídac Vilà

text: Dídac Vilà Rosselló (s. 9. kesäkuuta 1989 Mataró, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Espanyolia ja on pelipaikaltaan vasen laitapuolustaja.


title: Dídac Vilà

text: Vilà on Espanyolin kasvatti. Ensiesiintymisensä edustusjoukkueessa hän teki 30. tammikuuta 2010 kotiottelussa Athletic Bilbaota vastaan. Hän pelasi ensimmäisen kautensa aikana yhteensä 11 ottelua.


title: Dídac Vilà

text: Seuraavalla kaudella 2010–2011 Vilà onnistui vakiinnuttamaan pelipaikkansa joukkueen avauskokoonpanossa, syrjäyttäen pitkään paikalla pelanneen David Garcían.


title: Dídac Vilà

text: 28. tammikuuta 2011 hän siirtyi italialaisseura Milaniin 4 miljoonan euron siirtokorvauksella. Hän teki joukkueen kanssa nelivuotisen sopimuksen.


title: Dídac Vilà

text: Kesäkuussa 2011 hän palasi Espanyoliin yhden kauden lainasopimuksella. Hän pelasi kauden aikana yhteensä 37 sarjaottelua ja teki niissä kaksi maalia.


title: Dídac Vilà

text: Kauden jälkeen Vilà palasi Milanoon, mutta 27. heinäkuuta 2012 ilmoitettiin hänen siirtyvän lainasopimuksella Valenciaan. Joukkueella on mahdollisuus tehdä kauden päätteeksi siirrosta pysyvä noin 3 miljoonalla eurolla. Siirto kuitenkin lopulta kariutui, kun pelaaja ei läpäissyt seuran suorittamaa lääkärintarkastusta.


title: NBA Jam (vuoden 2010 videopeli)

text: NBA Jam on EA Canadan kehittämä ja EA Sportsin tuottama koripalloaiheinen videopeli Wiille. Peli julkaistiin Yhdysvalloissa 5. lokakuuta 2010. Alkuperäisen NBA Jamin luonut Mark Turmell oli mukana pelin tuotannossa konsulttina. Peli julkaistiin myös PlayStation 3:lle ja Xbox 360:lle, mutta suppeampana versiona Wiihin nähden. Eroavaisuutena Wii-versioon on nettimoninpeli ja paranneltu grafiikka.


title: NBA Jam (vuoden 2010 videopeli)

text: Peliin on otettu mukaan kaikki alkuperäisessä pelissä olleet lausahdukset, sekä muutamia uusia, kuten suosituksi internet ilmiöksi tullut "Boom Goes the Dynamite!".


title: NBA Jam (vuoden 2010 videopeli)

text: NBA Jamissä on kaksi eri tilaa. Klassisessa pelaaja voi pelaaja joko perinteistä NBA Jam peliä, jossa pelataan kaikkia joukkueita vastaan tai Remix Tour, johon on lisätty uusia kuvakulmia, lisävoimia ja pomo-otteluita. Pomo-otteluissa pelaaja ottaa mittaa yksi vastaan yksi pelissä vanhoja ja uusia NBA:n supertähtiä vastaan. Ohjaaminen toimii normaalin Wii Remoten lisäksi nunchuckeilla tai klassisilla ohjaimilla.


title: NBA Jam (vuoden 2010 videopeli)

text: Pelissä on mahdollisuus pelata myös NBA legends tilaa, jossa ovat mukana 1980-luvun tähdet Larry Bird ja Magic Johnson. Pelissä on yhteensä yli 30 NBA:n entisiä tähtiä, kuten Manute Bol, Clyde Drexler, Kevin McHale, Hakeem Olajuwon, Dennis Rodman, Detlef Schrempf, Spud Webb ja James Worthy.


title: NBA Jam (vuoden 2010 videopeli)

text: Joukkueen kokoonpanot ovat NBA:n kaudelta 2009–2010.


title: Sempachin lintuasema

text: Sempachin lintuasema, Sveitsin lintutieteellinen instituutti (), on Sempachin kaupungissa toimiva lintutieteellinen tutkimuslaitos.


title: Sempachin lintuasema

text: Sempachin aseman toiminta alkoi vuonna 1924, kun "Société Suisse pour l'étude des oiseaux et leur protection" perusti aseman.. Vuodesta 1954 alkaen asema on ollut yleishyödyllinen yhteisö ja Sveitsin suurin yksityinen kenttätutkimuslaitos. Instituutissa kerätään tietoa Sveitsissä pesivien ja talvehtivien lintujen biologiasta. Instituutti toteuttaa seurantoja, tutkimuksia ja seillä toimii Sveitsin rengastustoimisto. Rengastustoimiston käyttämissä renkaissa lukee "Sempach Helvetia". Instituutin yhteydessä toimii myös lintujen elämää esittelevä moderni opastuskeskus jossa on näyttely sekä aviaariotiloja. Haavoittuneita lintuja hoidetaan nykyaikaisessa lintuhoitolassa.


title: Sempachin lintuasema

text: Instituutin vastuullinen tieteellinen johtaja on Lukas Jenni. Instiuutissa työskentelee noin 200 tutkijaa ja tutkimusavustajaa. Vapaaehtoista rengastustyötä teki 243 henkilöä vuonna 2009.


title: Sempachin lintuasema

text: Alpeilla 1 923 metrin korkeudessa sijaitsee Sempachin lintuaseman rengastuskeskus Col de Bretoletin solassa.


title: Naram-Suen

text: Naram-suen eli Naram-sin voi tarkoittaa seuraavia asioita


title: Naram-Suen

text:
1. Naram-sin, Akkadin kuningas n. 2254-2218 eaa.
2. Naram-sin, Assyrain kuningas n. 1830-1815 eaa.


title: Oltermannihallinto

text: Oltermannihallinto eli oltermannilaitos syntyi Suomessa vuoden 1742 kyläjärjestysohjeen perusteella. Oltermanihallinnon valta-alueeksi muodostuivat Etelä- ja Keski-Pohjanmaan kylät, mutta kylähallintoa toteutettiin paikoin myös Hämeen, Satakunnan kylissä ja muuntuneessa muodossa Karjalankannaksella. Pohjois-Pohjanmaallekin oltermannihallintoa pyrittiin juurruttamaan 1700-luvun puolivälissä, mutta järjestelmä lienee jäänyt vähitellen pois käytöstä. Oulun ja Kajaanin läänin lääninkyläasetusehdotuksen laadinta sekä 1800-luvun paloapusäännöt toivat joksikin aikaa Pohjois-Pohjanmaan kyliin oltermannit tulisijojen tarkastajiksi.


title: Oltermannihallinto

text: Oltermannihallinto tarkoitti organisoitua kyläkeskistä yhteistoimintajärjestelmää, jossa ylintä päätösvaltaa käytti kyläkokous, joka valitsi kylän johtoon oltermannin (ålderman) eli kylänvanhimman ja hänelle avuksi kaksi kylän lautamiestä (bisittare). Yhdessä nämä muodostivat kylänoikeuden, joka kyläjärjestys ohjenuoranaan ratkoi kyläläisten välisiä kiistoja ja jolla oli oikeus sakottaa kyläläisiä yhteisten päätösten laiminlyömisestä tai rikkomisesta. Kylänoikeuden määräämät sakot eteläpohjalaiskylissä olivat 1800-luvulla varsin yleisiä. Kylänoikeus muodosti tavallaan kylän yhteisissä asioissa alimman oikeusasteen, sillä 1757 annetun kuninkaallinen päätöksen mukaan kyläoikeuden ratkaisemasta asiasta sai valittaa kihlakunnanoikeuteen.


title: Oltermannihallinto

text: Oltermannin velvollisuutena oli kutsua oltermanninsauvalla tai kylänkapulalla koolle kyläkokoukset, joissa päätettiin kylän yhteisistä asioista. Oltermannien johtaman kylähallinnon keskeisimpiä tehtäviä olivat peltoviljelyn ohjaaminen sarka- tai lohkojakoisissa kylissä, niittynautinnan ja laiduntamisen valvonta sekä huolehtiminen kylien paloturvallisuudesta, yhteisistä aidoista, veräjistä, ojista teistä ja silloista. Lisäksi varsinkin 1800-luvulla oltermannien oli yhä enenevässä määrin vastattava yleisestä järjestyksestä kylissä ja heidän oli ilmiannettava nimismiehelle kylässä tapahtuneet rikokset.


title: Oltermannihallinto

text: Oltermannihallinto sai jonkin verran erilaisen luonteen Etelä-Pohjanmaan suurpitäjissä. Varsinkin Suur-Ilmajoen eteläosien kylissä järjestelmä sai kansanvaltaisen itsehallintojärjestelmän luonteen, samoin osaksi myös Kyrönmaan pitäjissä, joissa lisäksi järjestyskysymykset tulivat keskeisiksi. Suur-Lapualla kylähallintoon vaikutti taloudellisen yhteistoiminnan lisäksi kirkollisen esivallan ja pitäjälaitoksen merkittävä panos sekä järjestyksenpidon voimakas painottuminen. Maakunnan reuna-alueilla oltermannihallinnolla ei ollut kovin vahvaa kylähallinnollista merkitystä ja siellä oltermannit toimivat lähinnä paloturvallisuustehtävissä.


title: Oltermannihallinto

text: Vaikka oltermannilaitos pääsi alkuun jo 1700-luvun puolivälissä, järjestelmä varsinaisesti voimistui vasta 1800-luvulla Ilmajoen maamiesseuran ja sen esimerkin mukaan syntyneiden pitäjänkyläasetusten vaikutuksesta. Oltermannihallinto hiipui vähitellen 1800-luvun lopulta alkaen ja päättyi yleensä ensimmäiseen maailmansotaan mennessä. Silti joissakin Kyrönmaan kylissä järjestelmä toimi vielä 1960-luvulla lähinnä vanhan perinteen sekä joidenkin yhteisalueiden hallinnoinnin voimasta.


title: Korsnäsin vaakuna

text: Korsnäsin vaakuna on Korsnäsin kunnan tunnus. Vaakunan harppuunat viittaavat hylkeenpyyntiin ja risti kunnan nimeen (, ”risti”).


title: Korsnäsin vaakuna

text: Vaakunan selitys on ”sinisessä kentässä ristikkäin kaksi ylös työntyvää harppuunaa, joiden kärjet hopeaa ja varret kultaa; yläkulmassa saatteena kultainen Mantovan risti.” Vaakunan on suunnitellut Gustaf von Numers, ja Korsnäsin kunnanvaltuusto hyväksyi sen kokouksessaan 9. maaliskuuta 1968. Sisäasiainministeriö vahvisti vaakunan käyttöön 8. kesäkuuta samana vuonna.


title: Dal (nukke)

text: Dal on eteläkorealainen keräiltävä muotinukke, joka esiteltiin vuonna 2006. Jun Planning ilmoitti vuoden 2008 alussa, että uusi Dal ilmestyy joka kuukausi.


title: Dal (nukke)

text: Dal on Taeyangin 13-vuotias pikkusisko, joka pitää Pullipia vihollisenaan muodissa ja tyylissä. Dal on 26,3 cm:n pituinen ja on siis noin Pullipin olkapäähän.


title: Dal (nukke)

text: Dalin vartalo on nivelletty, kuten Pullipin. Silmät liikkuvat sivulta sivulle kuten Pullipilla, mutta ne eivät sulkeudu.


title: Kadonneet kyyneleet

text: Kadonneet kyyneleet on Mike Pohjolan vuonna 2008 ilmestynyt nuortenkirja. Esikoisromaanin on julkaissut Gummerus. Teos sai Lasten LukuVarkaus -palkinnon vuonna 2009.


title: Imatran voimalaitos

text: Imatran voimalaitos on Fortumin omistama vesivoimalaitos Vuoksessa Imatralla.


title: Imatran voimalaitos

text: Vuonna 1921 eduskunta hyväksyi esityksen voimalaitoksen rakentamisesta Imatrankoskeen, ja rakennustyöt aloitettiin seuraavana vuonna Hugo Malmin johdolla. Voimalaitoksen ensimmäinen osa valmistui vuonna 1929 ja käsitti kolme koneistoa. Vuotta myöhemmin saatiin valmiiksi neljäs koneisto. Vuosina 1936–1937 valmistuivat viides ja kuudes koneisto. Seitsemäs ja samalla viimeinen koneisto valmistui 1951. Voimalaitoksen kokonaisteho oli seitsemännen koneiston valmistumisen jälkeen 156 megawattia.


title: Imatran voimalaitos

text: Vuonna 2015 valmistuneessa peruskorjauksessa saneerattiin kolmos- ja neloskoneistot ja voimalaitoksen teho nostettiin 192 megawattiin. Korjauksen yhteydessä uusittiin myös laitoksen sähkö- ja automaatiotekniikkaa. Osan tehonlisäyksestä toi hyötysuhteiden paraneminen ja osan virtaaman kasvu. Saneerauksen tavoitteena oli parantaa voimalaitoksen turvallisuutta ja käytettävyyttä. Saneeraus toi takaisin Suomen suurimman vesivoimalaitoksen tittelin. Saneerauksen myötä voimalaitoksen arvioidaan olevan ohjausjärjestelmiltään pohjoismaiden modernein.


title: Imatran voimalaitos

text: Fortumin investoinnit voimalaitokseen jatkuvat ja seuraavaksi uusitaan padon, patoluukkujen ja padon päällä oleva silta. Urakan arvioidaan valmistuvan vuonna 2018. Töiden aikana koskinäytösten järjestämistä rajoitetaan turvallisuussyistä.


title: Imatran voimalaitos

text: Voimalaitosta ohjattiin ylemmän Tainionkosken voimalaitoksen tapaan toukokuun alusta 2002 lähtien Muhokselta Oulujoen Pyhäkosken vesivoimalaitoksen läheisyydestä. Imatran valvomon päivystys ajettiin alas kesäkuun 1. päivän ja syksyn 2002 välisenä aikana. Nykyinen ohjauspaikka on Espoossa.


title: Marek Pająk

text: Marek Pająk (s. 26. marraskuuta 1977, Wrocław, Puola) on puolalainen kitaristi. Vuonna 2010 hän liittyi death metal -yhtye Vaderiin.


title: Marek Pająk

text: Pająk käyttää Ibanezin kitaroita.


title: Marek Pająk

text: Esqarial


title: Marek Pająk

text: Vader


title: Marek Pająk

text: Amorphous


title: Marek Pająk

text: Panzer X


title: Pavel Olhin

text: Pavel Olhin (1830 Pietari – 1915) oli venäläinen kirjailija, kääntäjä ja pikakirjoittaja, joka laati saksalaisesta Gabelsbergerin pikakirjoitusjärjestelmästä sovitelman venäjän kielelle.


title: Pavel Olhin

text: Olhin kävi Pietarissa saksalaista koulua, kokeili eri aloja ja valmistui vuonna 1854 lääkäriksi. Hän ei kuitenkaan harjoittanut lääkärin ammattia, vaan elätti itsensä kääntämisellä ja muilla kirjallisilla töillä.


title: Pavel Olhin

text: Vuonna 1860 Olhin lähti ulkomaille, ja kun hänellä ei ollut saatavilla kirjoittajaa, jolle olisi voinut töitään sanella, hän alkoi laatia omiin tarpeisiinsa pikakirjoitusjärjestelmää. Vuonna 1864 Venäjällä järjestettiin kilpailu pikakirjoitusjärjestelmän saamiseksi venäjän kielelle, ja Olhin osallistui kilpailuun Gabelsbergerin järjestelmän pohjalta tehdyllä järjestelmällä. Kilpailuun tuli yhteensä 28 eri järjestelmää; mikään niistä ei saanut varsinaista palkintoa, mutta Olhinin järjestelmää sekä yhtä Stolzen järjestelmän sovitusta pidettiin parhaina.


title: Pavel Olhin

text: Kirjailija Fjodor Dostojevskin pikakirjoittaja Anna Snitkina, josta tuli myös tämän vaimo, käytti saneluja kirjoittaessaan Olhinin järjestelmää.


title: Alan Feduccia

text: Alan Feduccia on yhdysvaltalainen evoluutiobiologi ja lintutieteilijä, joka on erikoistunut lintujen polveutumisen ja fylogenian tutkimiseen.


title: Alan Feduccia

text: Feduccia valmistui filosofian maisteriksi Michiganin yliopistosta 1966, ja väitteli filosofian tohtoriksi samassa opinahjossa 1969. Hän työskenteli Pohjois-Carolinan yliopisto Chapel Hillissä 1973–2007, ja on lintujen evoluution, paleobiologian ja luokittelun (Avian Evolution, Paleobiology and Systematics) emeritusprofessori.


title: Alan Feduccia

text: Feduccia on julkaissut kaksi suosittua kirjaa lintujen esihistoriasta, "The Age of Birds" (1980) ja "The Origin and Evolution of Birds" (1996, 1999).


title: Alan Feduccia

text: Viime vuosina Feduccia on kritisoinut teoriaa, jonka mukaan linnut polveutuvat dinosauruksista. Hänen mielestään linnut polveutuvat dinosaurusten varhaisesta esi-isästä, joten ne ovat vain hieman läheisempää sukua dinosauruksille kuin matelijat.


title: György Zemplényi

text: György Zemplényi (17. heinäkuuta 1953 Budapest – 29. tammikuuta 1999 Budapest) oli unkarilainen huijari, joka harjoitti laajoja petoksia useissa eri maissa.


title: György Zemplényi

text: Monet osat Zemplényin taustasta ovat epäselviä. Hän syntyi vuonna 1953 Budapestissa juutalaiseen perheeseen, ja nuoruudessaan hän syyllistyi pikkurikoksiin, joiden seurauksena hän päätyi joksikin aikaa vankilaan. Sittemmin hän työskenteli huijarina useissa eri maissa. Vaikka hän ei osannut uida, hän oli Unkarin olympiauimajoukkueen valmentaja vuoden 1992 olympialaisissa Barcelonassa, jossa muun muassa Norbert Rózsa voitti kaksi hopeaa. Pian kisojen jälkeen Zemplényi katosi mukanaan joukkueen voittokassa. Hän on toiminut myös timanttikauppiaana Israelissa Aradin kaupungissa, jossa hän onnistui varastamaan timanttikauppiailta suuren määrän omaisuutta.


title: György Zemplényi

text: 1990-luvun puolivälissä hän tekeytyi katolilaiseksi papiksi Malmössä ja huijasi suuria rahasummia ihmisiltä. Tämän jälkeen hän matkusti takaisin kotimaahansa Unkariin ja antautui poliisille. Vuonna 1999 hänet ilmoitettiin kuolleen, mutta olosuhteet hänen kuolemaansa ovat epäselvät.


title: György Zemplényi

text: Ruotsalainen dokumenttielokuva "Huijari" (ruots. Bedragaren) kertoo Zemplényin elämästä. Sen ohjasivat Åsa Blanck ja Johan Palmgren, ja sen ensiesitys oli vuonna 2008.


title: Eurybates

text: Eurybates () oli kreikkalaisessa mytologiassa kahden eri hahmon nimi.


title: Tim Forsyth

text: Tim Forsyth (s. 17. elokuuta 1973, Mirboo North) on australialainen entinen korkeushyppääjä. Hän osallistui urallaan kolmiin kesäolympialaisiin vuosina 1992, 1996 ja 2000.


title: Tim Forsyth

text: Forsythin ensimmäinen saavutus kansainvälisellä tasolla oli vuoden 1990 nuorten maailmanmestaruuskilpailuissa, joissa hän voitti hopeaa. Vuoden 1992 kesäolympialaisissa 19-vuotias Forsyth voitti pronssia ennätystuloksellaan 2,34 m. Hän voitti toisen hopeamitalin nuorten maailmanmestaruuskilpailuissa.


title: Tim Forsyth

text: Forsythin kaikkien aikojen paras tulos on 2,36 m, jonka hän hyppäsi maaliskuussa 1997, viisi kuukautta ennen Ateenassa pidettyjä vuoden 1997 maailmanmestaruuskilpailuja. Tulos oli Forsythin 9. Australian ennätys ja myös Oseanian ennätys.


title: Tim Forsyth

text: Huippu-urheilun lopettamisen jälkeen Forsyth on pelannut koripalloa Peninsula Raiders -joukkueessa. Pitkien hiustensa ja kokopartansa ansiosta hän on saanut lempinimekseen Lentävä Jeesus.


title: Mglin

text: Mglin () on kaupunki Brjanskin alueella Venäjällä. Se sijaitsee Sudynka-joen varrella 167 kilometriä Brjanskista länteen. Kaupunki on Mglinin piirin keskus. Asukkaita on 8 200 henkeä (vuonna 2009).


title: Mglin

text: Mglin mainitaan ensimmäisen kerran vuonna 1389, jolloin se siirtyi Liettuan alaisuuteen. Venäläiset valtasivat sen vuonna 1502. 1600-luvun alussa kaupunki oli puolalaisten hallussa. Krimintataarit hävittivät sen vuonna 1661. Pultavaan matkalla olleet Kaarle XII:n joukot piirittivät kaupunkia vuonna 1708. Vuodesta 1781 Mglin oli Novgorod-Severskin käskynhaltijakuntaan ja vuodesta 1802 Tšernigovin lääniin kuuluneen kihlakunnan keskus. Ennestäänkin pienen kaupungin talous lamaantui Brjanskin ja Gomelin välisen rautatien valmistuttua. Toisen maailmansodan aikana se oli saksalaisten miehittämä.


title: Mglin

text: Nykyään Mglin on maatalousalueen keskus, jossa on mm. elintarviketeollisuutta. Nähtävyyksiin kuuluu vuosina 1815–1830 rakennettu Neitsyt Marian katedraali.


title: Anthony O’Connell

text: Anthony Joseph O’Connell () oli yhdysvaltalainen katolisen kirkon pappi, joka toimi vuosina 1988–1998 Knoxvillen ja vuosina 1999–2002 Palm Beachin piispana.


title: Anthony O’Connell

text: O’Connell syntyi Lisheenissä, Irlannissa ja hänet vihittiin papiksi 30. maaliskuuta 1963 Jefferson Cityssä, Missourissa. Hänet vihittiin 8. syyskuuta 1988 Knoxvillen ensimmäiseksi piispaksi ja hän toimi piispana 10 vuotta, kunnes tuli nimitetyksi Palm Beachin kolmanneksi piispaksi.


title: Anthony O’Connell

text: O’Connell erosi piispanvirasta 13. maaliskuuta 2002, kun julkisuuten tuli epäilyjä, että hän olisi seksuaalisesti hyväksikäyttänyt oppilaita pappisseminaarissa Missourissa. O’Connell myönsi kaksi epäilyä tosiksi. Eronsa jälkeen hän muutti trappistiluostariin. Hän kuoli vuonna 2012.


title: Tom Gugliotta

text: Thomas James Gugliotta (s. 19. joulukuuta 1969 Huntington Station, New York) on yhdysvaltalainen uransa lopettanut koripalloilija. Isona laitahyökkääjänä pelannut Gugliotta valittiin urallaan kerran NBA:n tulokkaiden ykköstähdistökentälliseen vuonna 1993 ja kerran un vuonna 1997.


title: Tom Gugliotta

text: Hän edusti 13 kautta kestäneellä urallaan suurimmaksi osaksi Phoenix Sunsia. Muita seuroja olivat Washington Bullets, Golden State Warriors, Minnesota Timberwolves, Utah Jazz, Boston Celtics ja Atlanta Hawks.


title: Jalkapallon Afrikan-mestaruuskilpailut 1982

text: 13. jalkapallon Afrikan-mestaruuskilpailut pelattiin Libyassa 5.–19. maaliskuuta 1982. Turnauksen voitti neljättä kertaa Ghana.


text:
4 maalia
3 maalia


title: Reign Forever World

text: Reign Forever World on Vaderin kolmas EP-levy, joka julkaistiin Japanissa 16. joulukuuta 2000. EP julkaistiin Euroopassa 22. tammikuuta 2001.


title: Deus Ex: Human Revolution

text: Deus Ex: Human Revolution on Square Enixin julkaisema "Deus Ex" -toimintaroolipelisarjan kolmas osa.


title: Deus Ex: Human Revolution

text: "Deus Ex: Human Revolution" sijoittuu vuoteen 2027, 25 vuotta ennen ensimmäisen "Deus Ex" -pelin tapahtumia. Nanoteknologiaan perustuvat augmentaatiot ovat vasta kehitteillä, mutta sen sijaan biomekaniikkaan perustuvat augmentaatiot ovat uusinta teknologiaa. Pelaajan hahmo, Adam Jensen (ääninäyttelijänä Elias Toufexis) työskentelee yksityisenä vartijana Sarif Industries -nimisessä yrityksessä, joka on johtavimpia biomekaanisiin augmentaatioihin erikoistuneita yrityksiä maailmassa. Pelin asetelma alkaa siitä, kun yritykseen kohdistuva hyökkäys jättää hänet vakavasti loukkaantuneeksi ja pakottaa hänet omaksumaan augmentaatioita selvitäkseen. Pelin edetessä pelaaja matkustaa useisiin kaupunkeihin ympäri maailmaa, kuten Detroitiin, Hengshaan (kuvitteellinen kaupunki Jangtse-joen varrella lähellä Shanghaita), Montrealiin ja Singaporeen, selvittääkseen kuka tai ketkä hyökkäyksen takana olivat.


title: Deus Ex: Human Revolution

text: Juonen ohella pelaajalle on tarjolla useita erilaisia sivutehtäviä, jotka ovat vapaaehtoisia, mutta jotka tarkentavat pelin tarinaa.


title: Deus Ex: Human Revolution

text: Peliin on julkaistu muun muassa lisäosa "The Missing Link".


title: Deus Ex: Human Revolution

text: Pelistä on julkaistu eri versioita: Augmented Edition, Nordic Edition ja Director's Cut. Director's Cut tarjoaa enemmän tapoja voittaa pääviholliset ja parantaa muutamia graafisia ominaisuuksia.


title: Aimo Reitala

text: Aimo Rauno Reitala (vuoteen 1938 asti "Reilin", 26. syyskuuta 1931 Tampere – 30. joulukuuta 2012 Helsinki) oli suomalainen taidehistorioitsija.


title: Aimo Reitala

text: Reitala toimi Turun yliopistossa taidehistorian professorina vuosina 1987–1996. Hän julkaisi useita tutkimuksia, jotka käsittelevät Suomen autonomian ja itsenäisyyden ajan taidetta. Reitala tarkastelee taidehistoriaa etenkin sosiaali- ja aatehistorialliselta kannalta. Teoksestaan "Suomi-neito" hänelle myönnettiin tiedonjulkistamisen valtionpalkinto vuonna 1984.


title: Aimo Reitala

text: Reitalan puoliso oli näyttelijä Tiina Rinne.


title: Revelations (Vaderin albumi)

text: Revelations on Vaderin kuudes studioalbumi, joka julkaistiin 27. toukokuuta 2002.


title: Blood (Vaderin albumi)

text: Blood on Vaderin neljäs EP-levy, joka julkaistiin 22. syyskuuta 2003.


title: Tokyo Motor Show

text: Tokyo Motor Show (jap. 東京モーターショー) on joka toinen vuosi loka–marraskuussa Makuhari Messessa Chibassa Japanissa järjestettävä näyttely, jossa esitellään autoja, moottoripyöriä ja hyötyajoneuvoja. Näyttelyn järjestää Japanin autonvalmistajien liitto (Japan Automobile Manufacturers Association, JAMA), ja se on Organisation Internationale des Constructeurs d’Automobiles -järjestön hyväksymä kansainvälinen näyttely. Yleensä siellä esitellään enemmän konseptiautoja kuin varsinaisia tuotannossa olevia autoja, ja siksi autoalan lehdistö pitää näyttelyä yhtenä autonäyttelyjen viidestä suuresta, joista muut ovat Detroitin, Geneven, Frankfurtin ja Pariisin autonäyttely.


title: Blur (videopeli)

text: Blur on Bizarre Creationsin kehittämä ja Activisionin julkaisema ajopeli, joka julkaistiin vuonna 2010. Pelissä kisataan autoilla ja hyödynnetään radalta poimittuja aseita vastustajien kukistamiseksi.


title: The Beast

text: The Beast on Vaderin seitsemäs studioalbumi, joka julkaistiin 20. syyskuuta 2004. Albumi on ensimmäinen, jolla Docent ei toimi rumpalina.


title: Dana Ashbrook

text: Dana V. Ashbrook (s. 24. toukokuuta 1967) on yhdysvaltalainen näyttelijä. Parhaiten hänet tunnetaan Bobby Briggsin esittämisestä kulttisarjassa "Twin Peaks" (1990–1991) ja elokuvassa "Twin Peaks – Tuli kulje kanssani" (1992).


title: Dana Ashbrook

text: Ashbrook syntyi San Diegossa, Kaliforniassa. Hänen äitinsä on opettaja ja isänsä johtaja teatterillisessa yliopistossa. Hänellä on veli Taylor Ashbrook, kirjailija, ja Daphne Ashbrook.


title: Gina Bellman

text: Gina Bellman (s. 10. heinäkuuta 1966) on uusiseelantilaissyntyinen englantilainen näyttelijä. Hän on näytellyt muun muassa televisiosarjoissa "Paritellen" ja "Viekkaat veijarit".


title: Gina Bellman

text: Bellman on syntynyt Uudessa-Seelannissa englantilaissyntyiselle juutalaispariskunnalle (syntyperältään venäläiselle ja puolalaiselle), jotka muuttivat Uuteen-Seelantiin Englannista 1950-luvulla. Hänen perheensä muutti takaisin Isoon-Britanniaan, kun hän oli 11-vuotias. Bellmanin läheinen ystävä on brittiläinen journalisti ja televisioesiintyjä Mariella Frostrup. Bellman on naimisissa ja hänellä on tytär, Romy, joka syntyi loppuvuonna 2009.


title: Lapasammalet

text: Lapasammalet ("Pellia") on aitomaksasammalten luokkaan ja lapasammalten alaluokkaan kuuluva suku.


title: TV1000 PlusOne

text: TV1000 PlusOne oli Viasatin maksullinen elokuvakanava, joka oli saatavilla Viasat Kulta-kanavapakettiin. Kanava esitti rinnakkaiskanavana TV1000-kanavan elokuvia tunnin viiveellä. Kanava poistui Viasatin valikoimasta 31. heinäkuuta 2010 ja tilalle tuli uusi kanava. Kanavan poistumisen syynä oli Viasatin halu panostaa entistä enemmän monipuolisuuteen muilla kanavilla.


Jääkiekon alle 18-vuotiaiden maailmanmestaruuskilpailut 2010 pelattiin Valko-Venäjällä. Ottelupaikkakuntina olivat Minsk ja Bobruisk. Kultaa voitti Yhdysvallat, hopeaa Ruotsi ja Suomi sijoittui pronssille.


title: Faisal Ali Warabe

text: Faisal Ali Warabe (oikealta nimeltään Faisal Ali Farah, s. 1948, lempinimeltään Somalian Donald Trump) on suomensomali, sosiaalidemokraatti ja somalimaalainen poliitikko. Hän oli ehdokkaana Somalimaan kesäkuussa 2010 pidetyissä presidentinvaaleissa. Vaaleissa Warabe tuli toiseksi. Hän oli ehdokkaana myös 13. marraskuuta 2017 pidetyissä presidentinvaaleissa. Pääehdokkaita oli kolme, joista myös Abdirahman Irro on asunut Suomessa.


title: Faisal Ali Warabe

text: Faisal opiskeli nuorena Neuvostoliitossa ja valmistui diplomi-insinööriksi Leningradista vuonna 1973. Valmistumisensa jälkeen Faisal työskenteli Somaliassa johtajana rakennusvirastossa ja julkisten töiden ministeriössä.


title: Faisal Ali Warabe

text: Faisal pakeni perheineen Somalian sisällissotaa ensin Moskovaan, mistä tuli Suomeen vuonna 1990. He päätyivät ensin Porvoon vastaanottokeskukseen, ja myöhemmin he muuttivat Espoon Leppävaaraan, missä perheellä on yhä asunto.


title: Faisal Ali Warabe

text: 12. syyskuuta 1992 joukko somalimiehiä perusti Hakaniemessä Ucid-puolueen, jonka puheenjohtaja Warabesta tuli. Faisal Ali Waraben mukaan ajatus puolueen perustamisesta syntyi Kulttuurikeskus Caisassa Helsingissä. Puolue kannattaa pohjoismaista hyvinvointimallia. Abdirahman Irrosta tuli puolueen varapuheenjohtaja. Vuonna 2012 hän jätti Ucid-puolueen ja perusti oman Wadani-puolueensa (Kansallispuolue). Warabe haluaisi viedä suomalaisen toimeentulotuen mallin Somalimaahan. Warabe ja Abdirahman Irro olivat kaksi seuratuinta ehdokasta vuoden 2017 presidentinvaalitaistelussa Somalimaassa.


title: Faisal Ali Warabe

text: Faisal Ali Warabe opiskeli sosiaalipolitiikkaa Helsingin yliopistossa vuosina 1996–2001 ja perusti Suomen Sosiaalidemokraattisen puolueen sisälle somalien puolueosaston. Suomen kansalaisuuden hän sai vuonna 1999.


title: Faisal Ali Warabe

text: Faisalin poika, Sayid Hussein Feisal Ali, esiintyi ääri-islamilaisen ISIS-järjestön videolla kehuen järjestöä ja sen toimintaa. Hän kehotti ilmeisesti Raqqassa Syyriassa kuvatulla videolla suomalaisia liittymään ISIS:n perustamaan kalifaattiin. Myöhemmin Warabe vahvisti poikansa kuolleen.


title: Rautahammas (James Bond)

text: Rautahammas (joissakin suomennoksissa Rautaleuka tai Leuat, alkuperäiseltä nimeltään "Jaws") on yksi James Bondin pahimmista vihollisista. Jaws tunnetaan suuresta koostaan sekä vahvoista hampaistaan, joilla hän pystyy puraisemaan esimerkiksi vahvan vaijerin poikki. Hahmoa esitti Richard Kiel.


title: Rautahammas (James Bond)

text: Rautahammas esiintyi ensimmäisen kerran elokuvassa "007 rakastettuni", jossa hän toimi Karl Strombergin kätyrinä. Hän kohtasi Bondin kolmesti elokuvan aikana ja jälkimmäisellä kerralla Bond pudotti hänet haialtaaseen, mutta Jaws selvisi puremalla tiikerihain kuoliaaksi. Rautahampaan toinen esiintyminen oli elokuvassa "Kuuraketti", jossa hän esiintyi ensin elokuvan introssa ja myöhemmin Hugo Draxin kätyrinä. Jaws kuitenkin kääntyi Draxia vastaan, sillä tämä olisi tappanut Rautahampaan sekä hänen aiemmin tapaaman tyttöystävänsä Dollyn. Jaws liittoutui Bondin kanssa auttaen häntä pakenemaan avaruusasemalta. Jaws sanoo elokuvan aikana vain yhden repliikin, joka on ”Well, here's to us”.


title: Rautahammas (James Bond)

text: Jaws esiintyy myös eräissä James Bond -videopeleissä, kuten "" -pelissä.


title: Hankasammalet

text: Hankasammalet ("Riccia") on maksasammaliin kuuluva suku. Siihen kuuluu 10 Suomessa esiintyvää lajia.


title: Gautrain

text: Gautrain on 80 kilometrin pituinen paikallisjunajärjestelmä Gautengissa, Etelä-Afrikassa. Järjestelmä yhdistää Johannesburgin, Pretorian, Ekurhulenin ja O. R. Tambon kansainvälisen lentoaseman. Gautrainin tarkoitus on vähentää ruuhkia Johannesburg–Pretoria-metropolialueen Metrorail-verkossa ja tieliikenteessä. Gautrainin rakentaminen aloitettiin vuonna 2006, ja verkoston ensimmäinen osuus välillä Sandton–O. R. Tambon kansainvälinen lentoasema avattiin 8. kesäkuuta 2010. Osuus Rosebank–Pretoria-Hatfield avattiin 2. elokuuta 2011. Toistaiseksi viimeinen osuus välillä Rosebank–Johannesburg otettiin viivästyksien jälkeen käyttöön vasta 7. kesäkuuta 2012. Osuuden valmistumista oli viivästyttänyt tunneleihin valunut vesi.


title: Gautrain

text: Rautatiellä on kymmenen asemaa.


title: Hailuodon vaakuna

text: Hailuodon vaakuna on Hailuodon kunnan tunnus. Vaakunan aihe kuvaa saarikunnan elinkeinoa.


title: Hailuodon vaakuna

text: Vaakunan selitys on ”sinisessä kentässä hopeinen merihankain.” Vaakunan on suunnitellut Teuvo-Pentti Pakkala, Hailuodon kunnanvaltuusto hyväksyi sen kokouksessaan 28. huhtikuuta 1966. Sisäasiainministeriö vahvisti vaakunan käyttöön 19. joulukuuta samana vuonna.


title: Alpheus Cutler

text:
John Alpheus Cutler (29. helmikuuta 1784 – 10. elokuuta 1864) oli eräs varhaisista myöhempien aikojen pyhien liikkeen johtajista. Profeetta Joseph Smithin kuoleman jälkeen hän monien muiden tavoin perusti oman yhteisönsä, Kristuksen kirkon (cutlerilaiset), joka on säilynyt pienenä ryhmänä tähän päivään asti.
Cutler Upper Lislessä, New Yorkin osavaltiossa, 29. helmikuuta 1784. Hänen vaimonsa Lois Lathrop oli kaukaista sukua mormonismin perustajalle Joseph Smithille. Cutler liittyi Kristuksen kirkkoon, mikä oli Smithin perustaman yhteisön alkuperäinen nimi, jo kirkon perustamisvuonna 1833. Hänestä tuli pian eräs kirkon johtavista virkailijoista, joka muiden muassa otti osaa Kirtlandin temppelin suunnitteluun ja rakentamistyöhön. Nauvoon vuosina hän kuului Myöhempien Aikojen Pyhien Jeesuksen Kristuksen kirkon sisäpiiriin, nk. voideltujen koorumiin, joka oli saanut vastaanottaa ensimmäisenä endaumenttiseremonian. Hieman ennen kuolemaansa 27. kesäkuuta 1844 Joseph Smith kutsui Cutlerin saarnaamaan evankeliumia laamanilaisten eli intiaanien parissa - työ, jolla katsottiin olevan tärkeä pelastushistoriallinen merkitys.


title: Alpheus Cutler

text: Joseph Smithin kuoleman jälkeen Cutler pysyi ensin uskollisena kahdentoista apostolin koorumin johtajalle Brigham Youngille, joka kutsui hänet mukaansa organisoimaan pyhien muuttoa Illinoisista Kalliovuorten yli Suuren suolajärven laaksoon nykyiseen Utahiin. Cutler suostui ensiksi, mutta katsoi sitten työnsä intiaanien parissa tärkeämmäksi. Tämä johti välirikkoon hänen ja Youngin välillä. Cutler erotettiin Myöhempien Aikojen Pyhien Jeesuksen Kristuksen kirkosta 20. huhtikuuta 1851. Tämän jälkeen Cutler, joka seuraajineen oli asettunut asumaan Iowaan, perusti 19. syyskuuta 1853 oman kirkon, Kristuksen kirkon, jonka jäseniä kutsuttiin cutlerilaisiksi. Cutler väitti, että Jumala oli hylännyt Myöhempien Aikojen Pyhien Jeesuksen Kristuksen kirkon jo Smithin kauden loppuvaiheilla tämän "rikosten" takia, minkä johdosta kirkko tuli järjestää uudelleen. Cutler kertoi saaneensa asiaa koskevan ilmoituksen Jumalalta. Hän katsoi myös, että hänellä oli ainoana maan päällä Jumalan palauttaman pappeuden avaimet.


title: Alpheus Cutler

text: 1860-luvun alussa cutlerilaisten luona vieraili useaan otteeseen Reorganisoidun Myöhempien Aikojen Pyhien Jeesuksen Kristuksen kirkon lähetyssaarnaajia, joiden työn johdosta useat Cutlerin seuraajat liittyivät kyseiseen kirkkoon. Heidän joukossaan oli Cutlerin oma poika Thaddeus. Cutler kuoli 10. elokuuta 1864, minkä jälkeen hänelle uskollisina pysyneet seuraajat muuttivat Minnesotaan.


title: EMOTIVe

text: eMOTIVe on yhdysvaltalaisen rockyhtyeen A Perfect Circle kolmas studioalbumi, joka julkaistiin 2. marraskuuta 2004 levymerkillä Virgin Records. Se sisältää 10 coveria joiden melodiat on muutettu. "Passive" on cover Tapeworm-yhtyeen kappaleesta "Vacant"."Counting Bodies Like Sheep to the Rhythm of the War Drums" on uusi versio A Perfect Circlen omasta kappaleesta "Pet".


title: EMOTIVe

text: Albumi debytoi Yhdysvalloissa Billboard 200 -listan toisella sijalla.


title: Juhana Herttuan lukio

text: Juhana Herttuan lukio oli turkulainen lukio, joka oli yksi Suomen kolmesta ilmaisutaidon lukiosta eli erikoistunut opettamaan draamaa ja mediaa. Virallisen erikoistehtävän lukio sai vuonna 1995, mutta erikoistuneita kursseja oli jo tarjolla aikaisemmin 1990-luvulla. 1. elokuuta 2013 Juhana Herttuan lukio ja Turun Klassikon lukio yhdistyivät Turun klassilliseksi lukioksi. Ilmaisulinja jatkuu klassillisessa lukiossa.


title: Juhana Herttuan lukio

text: Vuonna 2009 Juhana Herttuan lukio ja vanha Juhana Herttuan yläaste täyttivät 50 vuotta.


title: Jäätelökesä

text: Jäätelökesä on yksi tunnetuimpia Maarit Hurmerinnan levyttämiä kappaleita. Sami Hurmerinnan säveltämä ja Mikko Alatalon sanoittama laulu on Maaritin albumilta "Siivet saan" vuodelta 1978.


title: Heaven and Hell (kappale)

text: Heaven and Hell on Black Sabbath -yhtyeen kappale vuoden 1980 studioalbumilta "Heaven and Hell", jonka todennäköisesti tunnetuin raita se on. Kappale koostuu useasta osasta, mikä tekee siitä tyyliltään progressiivisen. Sävellys on merkitty yhtyeen yhdessä tekemäksi, sanoitus on laulusolisti Ronnie James Dion käsialaa.


title: Heaven and Hell (kappale)

text: Black Sabbathin tuolloisen laulusolistin ja kappaleen kirjoittajan Ronnie James Dion mukaan kappale kertoo jokaisen ihmisen kyvystä valita hyvän ja pahan tekemisen väliltä; ihmisillä on ikään kuin Taivas ja Helvetti sisällään. Dio myös piti kappaletta yhtenä suosikeistaan.


title: Heaven and Hell (kappale)

text: Black Sabbathin lisäksi kappaletta konserteissa esittivät myös Dion sooloyhtye sekä Dio-johtoisen Black Sabbathin jäsenten uusi yhtye Heaven and Hell. Live-esityksissä kappaletta oli tavallisesti pidennetty yleisön huudatuksilla ja pidennetyillä sooloilla: esimerkiksi Black Sabbathin "Live Evil" -livealbumilla ”Heaven and Helliin” oli yhdistetty yhtyeen toinen kappale ”The Sign of the Southern Cross”, jolloin yhdistetyn raidan kesto nousi lähemmäs kahtakymmentä minuuttia. Monissa myöhemmissä esityksissä Dio lisäsi kappaleeseen kaksi säkeistöä, jotka jatkoivat taivas ja helvetti -symboliikkaa kertomalla enkelin ja demonin ilmaantumisesta tarinan kertojan luo. Tällainen esitys kuullaan mm. Dion "Holy Diver Live" ja Heaven and Hell -yhtyeen "Live from Radio City Music Hall" -albumeilla, joista jälkimmäisessä pidennetyt osiot kasvattavat kappaleen studioversion alkuperäistä pituutta lähes kymmenellä minuutilla.


title: Heaven and Hell (kappale)

text: Kappale on saavuttanut arvostusta kriitikoiden piirissä. Se pääsi sijalle 11 Martin Popoffin kirjassa "The Top 500 Heavy Metal Songs of All Time", VH1 puolestaan listasi sen kaikkien aikojen 81. parhaaksi hard rock -kappaleeksi.


title: Heaven and Hell (kappale)

text: ”Heaven and Hellistä” on tehnyt coverin muun muassa liechtensteinilainen metalliyhtye Elis. Pelkästään suomenkielisiä Black Sabbath -käännöksiä esittävä Sapattivuosi-yhtye puolestaan julkaisi kappaleen nimellä ”Tuli ja maa” vuoden 2009 albumillaan "Ihmisen merkki".


title: Roinilan talossa (elokuva)

text: Roinilan talossa on suomalainen draamaelokuva vuodelta 1935. Erkki Karun viimeiseksi ohjaustyöksi jäänyt teos kuvaa rakkaus- ja perintösotkuja etelähämäläisessä ympäristössä. Elokuva perustuu Minna Canthin samannimiseen näytelmään.


title: Roinilan talossa (elokuva)

text: Jossakin Etelä-Hämeessä viljavien vainioiden sylissä sijaitsee mahtava Roinilan maatila. Talon tytär Anna ja talon pehtori Mauno seurustelevat keskenään. Talon poika Eero on ihastunut edesmenneen Ojalan isännän kasvattityttäreen Elliin, joka on joutunut jättämään kotitilansa testamenttisotkun takia. Ojalaa hallitsee isännän veljenpoika Olli. Roinilan isäntä ja Mauno riitaantuvat. Olli taasen alkaa havitella Annaa likaisin keinoin. Ellin ja Eeronkin onni säröilee. Eero lähtee ottamaan selkoa Ojalan testamentin kohtalosta Meri-Matin kanssa, joka on Ojalan isäntävainaan sukua. Pitkän etsimisen jälkeen Eero ja Matti tapaavat tuomari Pettersonin, jonka hallussa on alkuperäinen testamentti, ja siinä Ojala määrää omaisuutensa Ellille. Tällä välin Maunon ja Annan välit ovat tulehtuneet entisestään, ja Mauno irtisanoutuu Roinilan pehtorin paikasta.


title: Roinilan talossa (elokuva)

text: Kun Matti ja Eero lähtivät kaupunkireissulleen, tuuli vei Eeron hatun veteen. "Kylälehti" Sanna näki jonkun naaraavan hattua vedestä. Tapahtumapaikalta Sanna löysi hatun, jossa oli Eeron nimi. Pahansuopa Olli rakentaa juoru-Sannan kertoman perusteella tarinan, että Mauno olisi tappanut Eeron. Palatessaan kaupungista Matti ja Eero kohtaavat heitä etsimään lähteneen Ellin, jolle selviää tuulen lennättämän hatun aiheuttama väärinkäsitys ja se, että hän on Ojalan laillinen omistaja. Sanna huomaa Maunon matkaavan moottoripyörällään kohti Roinilaa. Sinne hälytetään kylän miehiä ja nimismies vangitsemaan murhaajaksi kuviteltua Maunoa. Eeron, Ellin ja Matin paluu Roinilaan selvittää väärinkäsityksen lopullisesti ja nimismies pidättääkin Ollin, joka hävitti Ojalan testamentin kopiot. Ellin ja Eeron kihlaus ilmoitetaan, ja Eerosta tulee Ojalan uusi isäntä. Maunon ja Annankin onni saa vihdoin sinettinsä. Matti saa myös oman lemmittynsä, Leenan.


title: Roinilan talossa (elokuva)

text: "Roinilan talossa" kuvattiin kesä-elokuussa 1935. Kuvauspaikkoina olivat Pyhäniemen kartanon tilukset Hollolassa ja kirkonkylän pappilan päärakennus. Lisäksi kuvattiin Heinolassa ja Padasjoella. Kaupunkikohtaukset kuvattiin Helsingissä.


title: Roinilan talossa (elokuva)

text: Aikalaiskriitikot antoivat elokuvalle "Roinilan talossa" suopeahkon vastaanoton. Helsingin Sanomien kriitikko piti Canthin näytelmän nykyaikaistusta onnistuneena. Suomen Sosialidemokraatin Vilho Toivari katsoi tekijöiden selviytyneen melko hyvin puutteellisesta kalustosta huolimatta. Ilta-Sanomien Veikko Sirviö kirjoitti: "Kuten maalaisidyllille sopii, on luonto suurin ja antoisin näyttelijä tässä elokuvassa." Kriitikon mielestä elokuva koostui lähinnä sarjasta irrallisia kohtauksia, jolloin taiteellinen eheys jäi saavuttamatta. Näyttelijöistä parhaiksi Sirviö arvioi Palomurron ja Rihteen suoriutumisen. Luoman näyttelijäntyössä hän näki pingottuneisuutta.


title: Roinilan talossa (elokuva)

text: Televisioesityksen yhteydessä vuonna 1987 kriitikot näkivät "Roinilan talossa" -elokuvan lähinnä tekoaikansa ilmiönä ja filmattuna teatterina. 2000-luvulla Arto Pajukallio jatkoi negatiivista linjaa luonnehtimalla osaa henkilöhahmoista tuskastuttavan vähämielisiksi, eikä aika hänen mukaansa ollut "hellinyt tulkinnan elokuvallista kerrontaa".


title: Roinilan talossa (elokuva)

text: "Roinilan talossa" oli Erkki Karun kahdeksastoista ja viimeinen näytelmäelokuva. Rauni Luoma ja Toivo Palomurto esiintyivät siinä ensi kerran elokuvassa. Sannaa näytellyt Kaisu Puuska toimi myöhemmin Yleisradion kuuluttajana. Elokuvan pohjana ollut Minna Canthin samanniminen näytelmä oli yksi kolmesta, joiden filmausoikeudet SF hankki toimintansa alussa. Kaksi muuta olivat Agapetuksen "Syntipukki" (1935) ja Sam Sihvon "Hevoshuijari" (1943). Canthin alkuperäisnäytelmä sijoittuu Itä-Suomeen ja sai kantaesityksensä Suomalaisessa Teatterissa keväällä 1883. Painettuna se julkaistiin 1885.


title: Roinilan talossa (elokuva)

text: Yleisömenestykseltään "Roinilan talossa" oli ensi-iltavuotensa paras Suomessa. Tuottajan osuus pääsylipputuloista oli noin 1 657 000 markkaa. Ensimmäisellä televisioesityskerralla helmikuussa 1975 elokuvaa katsoi yli kolmannes suomalaisista, lähes 1,8 miljoonaa katsojaa.


title: Kevin Alejandro

text: Kevin Michael Alejandro (s. 7. huhtikuuta 1976 San Antonio, Texas) on yhdysvaltalainen näyttelijä.


title: Kevin Alejandro

text: Alejandro tunnetaan parhaiten Santosin roolista sarjasta "Ruma Betty", Jesus Velasquezin roolista sarjasta "True Blood" ja Nate Morettan roolista sarjasta "Southland". Hän on tehnyt monia vierailevia rooleja muun muassa televisiosarjoissa "Yli synkän virran", "24", "Tunteita ja tuoksuja", "Alias", "Näkijä", "Sleeper Cell", "Shark" ja "Weeds".


title: Jalkapallon Afrikan-mestaruuskilpailut 1984

text: 14. jalkapallon Afrikan-mestaruuskilpailut pelattiin Norsunluurannikossa 4.–18. maaliskuuta 1984. Turnauksen voitti ensimmäistä kertaa Kamerun.


text:
4 maalia
3 maalia
2 maalia


title: NBA Jam (pelisarja)

text: NBA Jam on alun perin Midwayn kehittämä ja Acclaimin julkaisema NBA:han perustuva koripallopelisarja. Sarjan ensimmäinen osa julkaistiin vuonna 1993 kolikkopelinä, jonka jälkeen sitä on tehty konsoleille, kuten Super Nintendolle ja Segalle. Peliä julkaistiin yhtäjaksoisesti vuoteen 2003 asti, jonka jälkeen sen seuraava osa ilmestyi vuonna 2010 EA Sportsin tekemänä Wiille.


title: NBA Jam (pelisarja)

text: Sarjan ensimmäinen osa NBA Jam julkaistiin kolikkopelinä vuonna 1993, joka oli tuolloin ensimmäisiä täysin lisensoituja urheilupelejä. Vuotta myöhemmin se julkaistiin myös konsoleille Super Nintendolle ja Segalle.


title: NBA Jam (pelisarja)

text: Toinen osa julkaistiin myös kolikkopelinä samana vuonna 1994, kun ensimmäinen osa siirrettiin konsoleille. Se jatkoi edellisen pelin tuttua kaavaa, mutta toi uusia peliominaisuuksia. NBA Jam T.E. julkaistiin vuonna 1995 ykkösosan tapaan konsoleille, sekä Game Boylle ja DOSille.


title: NBA Jam (pelisarja)

text: Kolmas osa julkaistiin myös aluksi kolikkopelinä vuonna 1996, sekä PlayStation ja Sega Saturn konsoleille. Vuonna 1997 peli julkaistiin myös PC:lle.


title: NBA Jam (pelisarja)

text: Sarjan neljättä osaa uudistettiin ja julkaistiin pelkästään Nintendo 64:lle ja Game Boy Colorille vuonna 1998. Pelissä oli nyt aikaisemmin kaksi vastaa kaksi pelin sijasta normaali viisi vastaan viisi ottelu. Lisäksi oli valittavissa Jam ja NBA moodi, joista jälkimmäinen oli enemmän realistisempi sääntöineen.


title: NBA Jam (pelisarja)

text: Viides osa julkistettiin vuonna 1999, joka jatkoi edellisen pelin tapaan Jam ja NBA moodeja. Pelissä pystyi tällä kertaa pelaamaan Jam moodia kaksi vastaan kaksi pelinä, johon oli lisätty areena kenttien lisäksi kaksi ulkokenttää. Pelissä oli myös bonuskenttänä kolmen pisteen ja vapaaheitto kilpailut. Peli oli myös ensimmäinen täysin Acclaimin kehittämä ja julkaisema peli.


title: NBA Jam (pelisarja)

text: Kuudes osa julkaistiin vain Game Boy Colorille vuonna 2000, joka pohjautui NBA:n kauteen 2001-2002.


title: NBA Jam (pelisarja)

text: Seitsemäs osa julkaistiin ensimmäistä kertaa ja pelkästään Game Boy Advancelle vuonna 2002. Se oli edellisten pelien tapaan täysin lisenssoitu.


title: NBA Jam (pelisarja)

text: Sarjan kahdeksatta osaa uudistettiin tällä kertaa kolme vastaan kolme peliksi. Se julkaistiin vain PlayStation 2:lle ja Xboxille syksyllä 2003. Peliin oli tuotu lisenssijoukkueiden lisäksi eri vuosikymmenten All Stars joukkueita. 1950-, 1960-, 1970-, 1980- ja 1990-luvun joukkueissa oli mukana muun muassa Julius Erving, Wilt Chamberlain, Magic Johnson, Kareem Abdul-Jabbar, James Worthy ja Larry Bird. Peli oli samalla viimeinen Acclaimin julkaisemana.


title: NBA Jam (pelisarja)

text: EA Sports hankki pelin oikeudet itselleen ja jatkoi pelin tuottamista. Yhdeksäs NBA Jam peli julkaistaan Wiille lokakuussa 2010. Se jatkoi pelin tuttua kaavaa ja lisäsi peliin uusia lausahduksia, sekä palautti tutun kaksi vastaan kaksi pelin. Myös "on fire" ominaisuus on mukana, kun sama pelaaja onnistuu tekemään kolme koria peräkkäin, jolloin sen seuraavat heitot onnistuvat lähes sata prosenttisen varmuudella. Lisäominaisuutena tuotiin pomo-otteluita, jossa pelataan yksi vastaan yksi peliä vanhoja ja uusia NBA:n tähtiä vastaan.


title: Bahai-uskon aikajana

text: Bahai-uskon aikajana käsittää ajanjakson bahai-uskon edeltävän islaminuskon šiialaisen haaran šaikhilaisen lahkon perustamisesta vuodesta 1795 aina nykypäivään. Merkittäviä vaiheita olivat baabilaisen herätysliikkeen nousu ja siitä syntyneen varsinaisen bahai-uskon perustaminen vuonna 1863.


title: NBA Jam 2001

text: NBA Jam 2001 on Acclaimin kehittämä ja julkaisema videopeli vuodelta 2000. Siinä on mukana kaikki NBA:n 29 joukkuetta ja niiden pelaajat kaudelta 2001-2002. Lisäksi mukana on lukittavia joukkueita, kuten tulokasjoukkue, sekä itäisen ja läntisen konferenssin tähdistöjoukkueet. Pelissä oli myös tiettyjen pelaajien tunnusliikkeet kuten Karl Malonen yhden käden donkkaus ja Jason Kiddin harhautukset.


title: Pelastussuunnitelma

text: Pelastussuunnitelma on inhimillisen toimintaympäristön dokumentti, jonka tarkoituksena on toimia turvallisuuden ohjenuorana.


title: Pelastussuunnitelma

text: Pelastussuunnitelma pohjautuu pelastuslain (379/2011) ja valtioneuvoston asetuksen pelastustoimesta (407/2011) velvoitteeseen laatia onnettomuuksien ennaltaehkäisyyn ja vaaratilanteissa toimimiseen ohjaava dokumentti. Pelastussuunnitelma laaditaan käyttötarkoituksen ja toimintaympäristön mukaiseksi. Tämän vuoksi pelastussuunnitelman sisällölle ja esitystavalle ei voida antaa yhtä mallia ja esimerkiksi ulkoilmakonsertin pelastussuunnitelma eroaa merkittävästi asuinkiinteistön pelastussuunnitelmasta.


title: Pelastussuunnitelma

text: Pelastuslaissa ja asetuksessa määritetään muun muassa seuraavat pelastussuunnitelman laadintavelvollisuuden piirissä olevat kohteet:


title: Pelastussuunnitelma

text: Tilastokeskuksen Rakennukset ja kesämökit 2012 -tilaston mukaan Suomessa on yhteensä 135 780 rivi-, ketju- ja asuinkerrostaloa, joihin pelastussuunnitelma tulee laatia.


title: Pelastussuunnitelma

text: Pelastussuunnittelun periaatteisiin kuuluu toimintaympäristön huomioon ottaminen sekä kohdekohtaisuuden korostaminen riskien arvioinnissa ja annetuissa toimintaohjeissa. Pelastuslain alaisen pelastussuunnitelman tulee vähimmillään sisältää selostus:


title: Locarnon elokuvajuhlat

text: Locarnon elokuvajuhlat () on kansainvälinen elokuvajuhla, joka on järjestetty vuodesta 1946 vuosittain Locarnossa, Sveitsissä. Juhla on Cannesin ja Venetsian jälkeen ja yhdessä Karlovy Varyn kanssa vanhimpia elokuvajuhlia. Juhlan päätapahtumiin kuuluva tilaisuus järjestetään ulkoilmateatterissa Piazza Grandella, jonne mahtuu yli 8 000 katsojaa. Sen valkokangas on maailman suurimpia ulkoilmakankaita (26×14 metriä).


title: Locarnon elokuvajuhlat

text: Juhlassa jaettava pääpalkinto on Kultainen leopardi (Pardo d’oro), joka myönnetään kansainvälisen kilpailun parhaalle elokuvalle. Muita palkintoja ovat Kunnia-Leopardi (Pardo d'onore) merkittävästä urasta sekä yleisön äänestämä palkinto Prix du Public UBS.


title: Locarnon elokuvajuhlat

text: Locarnon elokuvajuhlassa on kautta sen historian löydetty uusia suuntauksia ja se on ollut alkuna monien ohjaajien ja näyttelijöiden uralle. Vaikka juhla keskittyy elokuviin, ei tähtiin ja glamouriin, juhlan vieraina on ollut runsaasti elokuva-alan merkkihenkilöitä, kuten Rose McGowan, John Malkovich, Susan Sarandon, Michel Piccoli, Robert Rodriguez, Anthony Hopkins, Ken Loach, Gus Van Sant, Christian Slater, Wim Wenders, Terry Gilliam, Abbas Kiarostami, Aki Kaurismäki, Frank Oz, Adam Shankman, Aleksandr Sokurov, Mike Leigh, Dario Fo, Carmen Maura ja Bud Spencer.


title: Kotiopetus (mormonismi)

text: Myöhempien aikojen pyhien Jeesuksen Kristuksen kirkossa jokaisella perheellä tai yksittäisellä jäsenellä on kaksi miesjäsentä kotiopettajina, joilla on pappeus. Yleensä toisella kotiopettajista on korkeampi Melkisedekin pappeus ja toisella alempi Aaronin pappeus. Toinen kotiopettajista on siis joko vanhin tai ylipappi, toinen taas pappi tai opettaja. Seurakunnan kotiopetustyö on piispan ja piispakunnan vastuulla. Myös seurakunnassa palvelevat lähetyssaarnaajat toimivat usein kotiopettajina.


title: Kotiopetus (mormonismi)

text: Kotiopettajat vierailevat jokaisen jäsenen kodissa kuukausittain ja keskustelevat perheen tai henkilön kanssa jostain hengellisestä aiheesta ja pitävät rukouksen. He myös usein tiedustelevat perheen tarpeista ja pyrkivät auttamaan tai vievät viestin pappeusjohtajille, jotka voivat järjestää perheessä tarvittavaa apua tai tukea. Perheelle annettava apu voi olla hengellistä tai aineellista, heidän luonaan voidaan käydä esimerkiksi auttamassa kotitöissä. Kotiopetustuokio kestää yleensä noin puolesta tunnista tuntiin.


title: Kotiopetus (mormonismi)

text: Kirkon Apuyhdistyksellä on vastaavanlainen ohjelma, jota kutsutaan kotikäyntityöksi. Jokaisella seurakunnan naisella eli Apuyhdistyksen jäsenellä on kaksi kotikäyntiopettajaa (tai kotikäyntisisarta), jotka vierailevat tai ovat yhteydessä häneen kuukausittain.


title: Kotiopetus (mormonismi)

text: Huhtikuun 1. päivänä 2018 kirkon profeetta Russell M. Nelson ilmoitti kirkon yleiskonferenssissa, että kotiopetus ja kotikäyntiopetus nykyisessä muodossaan lopetetaan ja korvataan uudenlaisella palvelutyöllä.


title: HMS Eglinton (L87)

text: HMS Eglinton (viirinumero L87) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Eglinton (L87)

text: Alus tilattiin 21. maaliskuuta 1939 Parsons Marine Steam Turbines Companylta osana vuoden 1939 laivasto-ohjelmaa. Aluksen rungon valmistus tilattiin Vickers Armstrongin Tynesiden telakalta Newcastlesta. Sen köli laskettiin 8. kesäkuuta 1939 telakkanumerolla J4091 ja alus laskettiin vesille 28. joulukuuta. Alus valmistui 28. elokuuta 1940.


title: HMS Eglinton (L87)

text: "HMS Eglinton" siirtyi syyskuussa palvelukseen oton jälkeen Scapa Flowhun varustettavaksi ja koulutettavaksi. Alus oli koulutuksessa Kotilaivaston mukana, jolloin se aloitti saattueiden suojaamisen. Alus liittyi lokakuussa Harwichin 16. Hävittäjälaivueeseen, joka vastasi saattueiden suojaamisesta sekä meriliikenteen valvonnasta Kanaalin ja Pohjanmeren alueilla. Alus etsi 4. lokakuuta Saksan laivaston hävittäjiä, joiden ilmoitettiin laskevan miinoja South Forelandin edustalla.


title: HMS Eglinton (L87)

text: Alus suojasi laivueen mukana saattueita sekä partioi valvonta-alueella, kunnes se suojasi 21. kesäkuuta 1941 apumiinalaiva "HMS Ploveria" laskettaessa itärannikonsulkua (operaatio BS60). Operaation päätyttyä alus palasi laivueeseensa normaaliin laivuepalvelukseen, kunnes se suojasi helmikuussa 1943 itärannikolla matkanneita saattueita "HMS Walpolen" ja "HMS Montrosen" kanssa.


title: HMS Eglinton (L87)

text: Se palasi maaliskuussa laivueeseensa Pohjanmerelle, kunnes se 28. heinäkuuta kolaroi korvetti "HMS Sheldraken" kanssa. Aluksen keula vaurioirui kolarissa, minkä seurauksena se siirrettiin elokuussa telakalle korjattavaksi. Alus palasi 12. syyskuuta laivueeseensa, kunnes se siirrettiin lokakuussa Kotilaivaston alaisuuteen.


title: HMS Eglinton (L87)

text: "HMS Eglinton" osallistui 6. lokakuuta Harwichin edustalla pidettyyn harjoitukseen Kotilaivaston risteilijöiden kanssa. Alus palasi harjoituksen päätyttyä laivueeseensa saattuepalvelukseen. Se taisteli 24. lokakuuta Cromerin edustalla Saksan laivaston E-veneitä vastaan suojatessaan saattuetta FN1160 "HMS Pytchleyn", "HMS Worcesterin", "HMS Campbellin", "HMS Mackayn" sekä rannikkojoukkojen alusten kanssa.


title: HMS Eglinton (L87)

text: "HMS Eglinton" taisteli 24. helmikuuta 1944 Great Yarmouthin edustalla E-veneitä vastaan suojatessaan saattuetta FS1371 "HMS Vivienin" kanssa. Alus palveli Pohjanmerellä, kunnes se määrättiin toukokuussa Normandian maihinnousuun.


title: HMS Eglinton (L87)

text: Alus harjoitteli 3. toukokuuta Brightonin edustalla Force S:n, Force G:n ja Force J:n kanssa (Exercise Fabius) ja 18. toukokuuta Brackleshamin lahdella Force S:n kanssa. Sille määrättiin tulitettavaksi kohteeksi Petit Enfer, joka oli yhteismaali "HMS Kelvinin" kanssa.


title: HMS Eglinton (L87)

text: "HMS Eglinton" liittyi kesäkuussa Solentissa Force S:ään, johon kuuluivat hävittäjät "HMS Saumarez", "HMS Kelvin", "HMS Scourge", "HMS Virago", "HMS Scorpion", "HMS Verulam", "HMS Swift", "HMS Serapis", Norjan laivaston hävittäjät "KNM Svenner" ja "KNM Stord", saattuehävittäjä "HMS Middleton" sekä Puolan merivoimien "ORP Ślązak". Alus määrättiin suojaamaan saattue S7 sillanpäähän "HMS Viragon", "HMS Verulamin", "HMS Kelvinin" ja viiden moottoritorpedoveneen kanssa. Saattueen muodosti maihinnousualus "HMS Largs" (osaston esikuntalaiva), kuusi LST:tä, yksi LCS, yksi HSL sekä kolme Yhdysvaltain rannikkovartioston kutteria. Alus lähti 5. kesäkuuta merelle saattueen mukana kohti Sword rantaa.


title: HMS Eglinton (L87)

text: Alus tuki 6. kesäkuuta maihinnousua tykkitulella. Seuraavana päivänä se palasi Portsmouthiin. Alus suojasi 8. kesäkuuta saattuetta EWP1 St. Helens Roadsista itäiselle maihinnousualueelle 116 Saattajaryhmän mukana. Alus vapautui 27. kesäkuuta operaatiosta, minkä jälkeen se palasi saattueiden suojaksi.


title: HMS Eglinton (L87)

text: Alus palasi syyskuussa Harwichiin laivueeseensa, jonka mukana se jatkoi Pohjanmeren saattueiden suojaamista sekä merialueen valvontaa. Alus siirrettiin lokakuussa tilapäisesti Noren alaisuuteen, jossa sen tehtävät jatkuivat samoina.


title: HMS Eglinton (L87)

text: "HMS Eglinton" palasi vuoden 1945 alussa Harwichiin, jossa se jatkoi saattuepalvelusta laivueen mukana. Alus siirrettiin toukokuussa Euroopan sotatoimien päätyttyä Noren paikallislaivueeseen. Se tuki Saksan miehistysjoukkoja sekä totetti Noresta saamiaan käskyjä. Alus oli muun muassa vartioaluksena Saksan satamissa.


title: HMS Eglinton (L87)

text: Alus poistettiin palveluksesta Japanin antauduttua, minkä jälkeen se sijoitettiin Harwichin reserviin. Alus siirrettiin 1950 Portsmouthiin ja edelleen Hartlepooliin. Alus oli tarkoitus palauttaa palvelukseen 1955, mutta sen sijaan se palautettiin telakalta reserviin. Alus siirrettiin poistolistalle ja se myytiin BISCOlle, joka allokoi aluksen Hughes Bolkowille Blythiin. Alus saapui 28. toukokuuta 1956 hinattuna romutettavaksi.


title: 20 suosikkia – Hyvää huomenta Suomi

text: 20 suosikkia – Hyvää huomenta Suomi on kokoelma-albumi suomalaisen Karma-yhtyeen tuotannosta vuosilta 1973–1976. Levyn on julkaissut vuonna 1996 Warner Music Finlandiin kuuluva Fazer Records. CD-masteroinnin on tehnyt Mika Jussila Finnvox-studioilla. Esittelytekstin on tehnyt Vexi Salmi maaliskuussa 1996.


title: 20 suosikkia – Hyvää huomenta Suomi

text: 1. Hyvää huomenta Suomi – City of New Orleans – 4:50


title: 20 suosikkia – Hyvää huomenta Suomi

text: 2. Wig-Wam-Bam – 2:59


title: 20 suosikkia – Hyvää huomenta Suomi

text: 3. Manana – 3:21


title: 20 suosikkia – Hyvää huomenta Suomi

text: 4. Hämärää – Misty – 2:46


title: 20 suosikkia – Hyvää huomenta Suomi

text: 5. Viimeinen mutka – 3:20


title: 20 suosikkia – Hyvää huomenta Suomi

text: 6. Tie vaatii kulkemaan – 2:07


title: 20 suosikkia – Hyvää huomenta Suomi

text: 7. Kiviset kadut – Goodbye Yellow Brick Road – 3:07


title: 20 suosikkia – Hyvää huomenta Suomi

text: 8. Pakoon pahaa maailmaa – Stealin' – 3:25


title: 20 suosikkia – Hyvää huomenta Suomi

text: 9. Peitä jälkesi – Run For Your Life – 2:48


title: 20 suosikkia – Hyvää huomenta Suomi

text: 10. Kaiken mä saan – Sie ist noch frei – 2:06


title: 20 suosikkia – Hyvää huomenta Suomi

text: 11. Katujen uhka – Blockbuster – 3:03


title: 20 suosikkia – Hyvää huomenta Suomi

text: 12. Rock'n roll taas soi – Rock'n'Roll Is Back – 2:53


title: 20 suosikkia – Hyvää huomenta Suomi

text: 13. Tyttö aamuruskon – Lady Of Morning – 3:41


title: 20 suosikkia – Hyvää huomenta Suomi

text: 14. Täydellinen nainen – 2:10


title: 20 suosikkia – Hyvää huomenta Suomi

text: 15. Mies ja nainen – 3:21


title: 20 suosikkia – Hyvää huomenta Suomi

text: 16. Jätkälle jäi lippalakki – This House Runs On Sunshine – 2:44


title: 20 suosikkia – Hyvää huomenta Suomi

text: 17. Sarastus – 3:24


title: 20 suosikkia – Hyvää huomenta Suomi

text: 18. Sä soudat ja huopaat – 2:53


title: 20 suosikkia – Hyvää huomenta Suomi

text: 19. Verkalleen aika kulkee – 4:03


title: 20 suosikkia – Hyvää huomenta Suomi

text: 20. Salli Sallinen – 2:34


title: HMS Atherstone (L05)

text: HMS Atherstone (viirinumero L05) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Atherstone (L05)

text: Alus tilattiin 21. maaliskuuta 1939 Cammell Lairdilta Birkenheadistä osana vuoden 1939 laivasto-ohjelmaa. Sen köli laskettiin 8. kesäkuuta 1939 ja alus laskettiin vesille 12. joulukuuta. Alus valmistui 23. maaliskuuta 1940, jolloin sen vakavuudessa todettiin pahoja puutteita. Niiden korjaamiseksi alukselta poistettiin yksi kolmesta kaksiputkisesta neljän tuuman tykkitornista, vähennettiin ylä kuormaa keventämällä kansirakenteita sekä lisättiin painolastia. Seuraavissa luokan aluksissa (tyyppi II) tehtiin rakenteeseen muutoksia vian korjaamiseksi.


title: HMS Atherstone (L05)

text: "HMS Atherestone" liitettiin huhtikuussa 1940 palvelukseen oton jälkeen Portsmouthiin sijoitettuun 1. hävittäjälaivueeseen, jonka tehtävänä oli saattueiden suojaaminen sekä Englannin kanaalin ja Pohjanmeren alueen partiointi. Alus siirrettiin kesäkuussa Kotilaivastoon. Se kohtasi 8. kesäkuuta Norjan evakuointia muodostetun Group I:n alukset Färsaarten edustalla "HMS Witheringtonin", "HMS Wolverinen", "HMS Antelopen" ja "HMS Viscountin" kanssa.


title: HMS Atherstone (L05)

text: Alus suojasi 10. heinäkuuta 1. miinalaivuetta pohjoisen sulun laskussa risteilijä "HMS Coventryn", hävittäjien "HMS Inglefieldin" ja "HMS Imogenin" sekä saattuehävittäjien "HMS Hambledonin" ja "HMS Fernien" kanssa (operaatio SN). Aluksen vapautuessa elokuussa Kotilaivastosta se palasi laivueeseensa Portsmouthiin.


title: HMS Atherstone (L05)

text: Se osallistui syyskuussa maihinnousuntorjuntapartioihin sekä Kanaalin saattueiden suojaamiseen laivueen mukana. Alus etsi 8. syyskuuta maihinnousualuksia Le Touquetin ja Cap d'Antiferin väliltä. Se joutui 11. syyskuuta ilmahyökkäykseen suojatessaan saattuetta CW11 Thamesin suistoon, jolloin se kärsi merkittäviä vaurioita kahden pommin osuessa ja yhden osuessa aluksen viereen. Alus siirrettiin 15. syyskuuta Chathamin telakalle korjattavaksi.


title: HMS Atherstone (L05)

text: "HMS Atherstone" palasi palvelukseen tammikuussa 1941. Alus suojasi Kanaalin saattueita sekä partioi Kanaalin ja Pohjanmeren alueella laivueen mukana, kunnes se kärsi syyskuussa saattuetta suojatessaan myrskyssä vaurioita. Alus siirrettiin Devonportin telakalle tarkastettavaksi. Aluksen korjaukset siirrettiin Southamptoniin kaupalliselle telakalle.


title: HMS Atherstone (L05)

text: Alukselle asennettiin telakalla Boforsin 40 millimetrin ilmatorjuntakanuuna parantamaan lyhyenkantaman torjuntakykyä Saksan laivaston E-veneitä vastaan. Alus palasi palvelukseen joulukuussa, jolloin se siirrettiin koeajojen päätyttyä Plymouthiin 15. hävittäjälaivueeseen.


title: HMS Atherstone (L05)

text: Alus suojasi saattueita ja partioi valvonta-alueella laivueen mukana, kunnes se määrättin helmikuussa tukemaan kommandoiskua. Alus liittyi 26. maaliskuuta St. Nazairen kuivatelakalle kohdistuvaa iskua varten koottuun osastoon, jonka muut alukset olivat "HMS Cleveland", "HMS Brocklesby"ja "HMS Tynedale". Alukselle nousi iskuosaston miehiä sekä komentoporras (operaatio Chariot). Alus toimi seuraavana päivänä suunnistajana. Se hinasi 28. maaliskuuta moottoritykkivene "MTB314":ää, joka seuraavana päivänä kuljetti maihin osaston komentoportaan. Alus pelasti iskun aikana vaurioituneen moottorivene "ML156":n miehistön.


title: HMS Atherstone (L05)

text: Operaatiosta vapauduttuaan alus jatkoi palvelustaan laivueen mukana, kunnes se siirrettiin toukokuussa Sheernessiin sijoitettuun 16. hävittäjälaivueeseen suojaamaan Pohjanmeren saattueita. Se aloitti kesäkuussa itärannikon saattueiden suojaamisen, mikä kesti aina vuoden loppuun saakka.


title: HMS Atherstone (L05)

text: Aluksen itärannikon saattueiden suojaaminen päättyi, kun se määrättiin helmikuussa Välimeren laivaston 18. hävittäjälaivueeseen. Alus siirtyi maaliskuussa Välimerelle liittyäkseen uuteen laivueeseensa. Se aloitti huhtikuussa saattueiden suojaamisen ja partioinnin läntisellä ja keskisellä Välimerellä.


title: HMS Atherstone (L05)

text: Alus osallistui toukokuussa saksalaisia joukkoja Tunisiasta kuljettaneiden alusten etsimiseen ja tuhoamiseen (operaatio Retribution). Se siirtyi kesäkuussa laivueen mukana Maltalle, minkä jälkeen laivue määrättiin tukemaan liittoutuneiden maihinnousua Sisiliaan.


title: HMS Atherstone (L05)

text: "HMS Atherstone" liittyi laivueen mukana itäiseen tukiosastoon, jonka muodostivat risteilijät "HMS Newfoundland", "HMS Uganda", "HMS Mauritius", "HMS Orion", "HMS Carlisle", "HMS Colombo" ja "HMS Delhi", monitorit "HMS Erebus" ja "HMS Roberts", 15 hävittäjää, 36 Hunt-luokan saattuehävittäjää, kahdeksna sluuppia, kuusi River-luokan fregattia sekä 17 korvettia. Alus lähti 7. heinäkuuta Bizertasta suojaten saattuetta KMS18, josta se erkani pari päivää myöhemmin siirtyen Tunisiin liittyäkseen Saattajaryhmä Y:hyn. Alus suojasi 10. heinäkuuta XXX Armeijakunnan maihinnousua Syrakusaan.


title: HMS Atherstone (L05)

text: Alus jatkoi saattueiden suojaamista sekä sotilasoperaatioiden tukemista Sisiliassa, kunnes se määrättiin elokuussa Salernon maihinnousuun (operaatio Avalanche). Se liittyi Saattuetukialusosastoon (TF88), jossa sen tehtävänä oli suojata risteilijöitä "HMS Scyllaa", "HMS Charybdista" ja "HMS Euryalusta", saattuetukialuksia "HMS Unicornia", "HMS Attackeria", "HMS Battleria", "HMS Hunteria" ja "HMS Stalkeria" yhdessä Puolan laivaston "ORP Slazakin", "ORP Krakowiakin" ja saattuehävittäjien "HMS Clevelandin", "HMS Holcomben", "HMS Liddesdalen", "HMS Farndalen" ja "HMS Haydonin" kanssa. Osasto oli 9. syyskuuta Salernon edustalla TF86:n kanssa.